Dragičević i ostali: Za odbranu komandanta 12 svjedoka – RTV BPK\nDragičević i ostali: Za odbranu komandanta 12 svjedoka\n13. Aprila 2018.\tBosna i Hercegovina\nOdbrana Luke Dragičevića, optuženog za zločin počinjen u Šrpcima kod Rudog, imat će 12 svjedoka i jednog vještaka, saopćeno je na statusnoj konferenciji u Sudu BiH.\nPrema optužnici, Dragičević je bio komandant Druge podrinjske lake pješadijske brigade Vojske Republike Srpske (VRS), a Inđić komandir Interventne čete ove brigade, dok su ostali optuženi bili pripadnici VRS-a.\nMiodrag Stojanović, branilac optuženog Dragičevića, kazao je da će predloženi svjedoci dati iskaz na tri okolnosti. Prva grupa, kako je rekao, govorit će o funkcionisanju sistema veza komandi, druga o kretanju komandanta 26. i 29. februara 1993. godine, a treća o tome kome je bila potčinjena Interventna četa.\nOdbrane drugih optuženih su pisanim putem Sudskom vijeću dostavile svoj prijedlog dokaza.\nPrvi svjedok Odbrane Dragičevića bit će saslušan 11. maja.


Nova novčanica hit među kolekcionarima\nNedavno predstavljena nova srpska novčanica od 2.000 dinara, prema tvrdnjama numizmatičara, zbog neobičnog izgleda je postala veoma tražen eksponat među kolekcionarima u Evropi. Numizmatičari koji su pregledali više od hiljadu novčanica koje su korišćene u poslednjih 150 godina, kažu da ni na jednoj nisu našli da je lik osobe potpuno okrenut državnim obeležjima, i da gleda van novčanice kao što je to slučaj sa likom našeg naučnika Milutina Milankovića na apoenu od 2.000 dinara. Ipak, u Narodnoj banci Srbije kažu da to nije tačno i da novčanica neće biti povučena iz upotrebe.\nSličan profil Milutinu Milankoviću imaju i likovi koji se nalaze na apoenima britanske funte i američkog i australijskog dolara\n- Ceo dan me zovu iz zemalja bivše Jugoslavije, inostranstva, svi hoće da imaju novu novčanicu. Nove pare su uvek interesantne, ali ne ovoliko. Pošto postoji mogućnost da se novčanica od 2.000 dinara sa likom Milutina Milankovića povuče, interesovanje je mnogo veće. Kada bih sada imao hiljadu komada, verujem da bi ih sve razdelio - kaže Zoran Ilić, predsednik Srpskog numizmatičkog društva.


Dodik nakon sastanka sa Lavrovom: Svi zakoni koje je nametnuo visoki predstavnik moraju biti ukinuti – Dijalog\nDodik nakon sastanka sa Lavrovom: Svi zakoni koje je nametnuo visoki predstavnik moraju biti ukinuti\nDejtonski sporazum nije napravljen da bude mijenjan ili ukinut, rekao Dodik\nZavršen je sastanak ministra vanjskih poslova Rusije Sergeja Lavrova i predsjedavajućeg Predsjedništva BiH Milorada Dodika.\nDodik je na početku pres konferencije rekao da nisu planirali danas da se sastanu, ali zbog pandemije koronavirusa, ispalo je simbolično to bude baš na današnji dan kada je potpisan Dejtonski sporazum.\n– Ta podrška je bila veoma važna i dovela nas do toga da smo svjesni i da znamo da u svijetu postoje oni koji su spremni da se drže potpisanog sporazuma, a ne da se bave njegovim izmjenama. Upravo je to bila jedna od važnih tema današnjeg razgovora. Dejtonski sporazum nije napravljen da bude mijenjan ili ukinut. Bez strana u BiH, a to su dva entiteta i tri naroda. Mi smo dugo godina izražavali svoje protivljenje međunarodnom internacionalizmu koje je dolazilo kroz lik visokog predstavnika. Zato tražimo da se njegova kancelarija ukine, a ne da se produžava agonija koju su oni proizveli u BiH – rekao je Dodik.\nDodik i Lavrov: RS ne prihvata integraciju u NATO\nRekao je, da je njegovo viđenje da je riječ o podvali i da je Vijeće za implementaciju mira formirano mimo Dejtonskog sporazuma, nije moglo dati takva ovlaštenja.\n– Znajući to, PIC je rekao da pozdravlja namjere, ali nije dao ovlaštenja. Zato svi zakoni koje je nametnuo visoki predstavnik moraju biti ukinuti. Gospodin Lavrov je došao u prijateljsku Republiku Srpsku i mi smo pričali o međusobnim odnosima. Oni su dobri i nema nijedno otvoreno pitanje RS i Rusije. Imamo veoma uspješnu ekonomsku saradnju i ona se odvija kroz niz projekata koje smo realizirali i imamo namjeru da ih realiziramo u budućnosti – rekao je Dodik.\nDanas su bile i teme rafinerija nafte, kao i izgradnja pogona za gas u Zvorniku, o kulturnoj saradnji…\n– Imamo namjeru da odmah nakon koronavirusa te projekte vratimo na staru naviku. Jednako kako smo razgovarali o koronavirusu tako smo razgovarali i o NATO-u. RS ne prihvata integraciju BiH u NATO i ne prihvatamo da BiH ima komisiju za integracije sa NATO-om. Spremni smo da sarađujemo, a ne da se integrišemo. To je naš stav i RS ne vidi dobrobiti od integracija sa NATO-om. Pitanje je našeg odnosa svakako je vezan i za pozicioniranje Srbije. Njene vojne neutralnosti, za koju smo se mi opredjelili skupštinskim dokumentom i želim da kažem ministru da je naša saradnja sa Srbijom uspješna i da se odvija u okviru naših prava. Dakle RS se neće pridružiti međunarodnim sankcijama protiv Rusije – rekao je Dodik.\nPoruka Lavrova iz Istočnog Sarajeva: OHR je simbol nepoštovanja prema narodima BiH\nMilorad Dodik sam primio ruskog ministra Sergeja Lavrova


RTS :: Stigla merna kola iz Nemačke za brzu prugu od Beograda do Novog Sada, počelo testiranje\nEkonomija Stigla merna kola iz Nemačke za brzu prugu od Beograda do Novog Sada, počelo testiranje\nutorak, 18. jan 2022, 10:44 -> 13:15\nSpecijalna merna kola Nemačkih železnica (Dojče ban) stigla su u Beograd, odakle je danas počelo dinamičko testiranje brze pruge Beograd – Novi Sad.\nSa mernim kolima su u železničku stanicu "Beograd centar" u Prokopu, stigle iz Nemačke i dve lokomotive osposobljene za brzine od 230 kilometara na sat.\nNenad Stanisavljević iz Infrastrukture železnice Srbije rekao je za Tanjug da je dinamičkim testiranjem obuhvaćeno ispitivanje geometrije novoizgrađenih koloseka za velike brzine, parametra kontaktne mreže, ugrađene opreme za velike brzine, kompatibilnosti opreme i sistema, kao i ostalih izvedenih građevinskih radova.\nDinamičko testiranje na pruzi za brzine do 200 kilometara na sat između Beograda i Novog Sada trajaće do 4. februara, a obavljaće se u periodu od 6.30 do 17.30 sati bez saobraćaja vozova.\nSamo testiranje će se obavljati svakog dana od 7.00 do 17.00.\n"Po prvi put je na srpske pruge stigla jedna ovakva železnička mašina – merna kola Nemačkih železnica kompanije Sistemtehnik", istakao je Stanisavljević.\nKomercijalna upotreba deonice brze pruge u martu\nDodaje da će merna kola prekontrolisati sve parametre brze pruge i podseća da komercijalna upotreba deonice brze pruge Beograd – Novi Sad treba da počne već u martu.\nKako je rekao, juče je zvanično počelo dinamičko testiranje, s tim što testiranje mernim kolima kreće danas.\nStanisavljević napominje da su mašinovođe upoznate sa trasom i da su sve procedure i prokoli za ispitivanje definisani.\nTestiranje će se obavljati fazno i po deonicama duž cele brze pruge Beograd – Novi Sad, a planirano je da ova faza ispitivanja traje do 4. februara.\nGrađani će naknadno biti obavešteni o ostalim fazama testiranja.\nObustava saobraćaja uključuje vozove iz sistema beogradske gradske železnice "BG voz", kao i vozova na relacijama od Beograda za Rumu, Šid i Zvornik.\nIzvinjavamo se svim putnicima, poručio je Stanisavljević.\nDuž cele trase je, upozorava, zabranjen pristup svima iz bezbednosnih razloga.\nOn je rekao Tanjugu da će biti pojačana kontrola duž pruge, uz prisustvo i pripadnika MUP-a.\nTokom dinamičkih ispitivanja pruge za velike brzine između Beograda i Novog Sada neovlašćenim licima zabranjen je bilo kakav pristup i kretanje peronima i kolosecima u stanicama i duž cele pruge.\nDva putna prelaza tokom testiranja\nZa vreme dinamičkih testiranja na trasi brze pruge Beograd – Novi Sad u funkciji će biti dva putna prelaza, i to u železničkoj stanici Batajnica (Ulica Carice Jelene i Šangajska) i u Kamendinu (Ulica Jurija Rakitina).\nPrelazi će povremeno biti zatvarani u vreme prolaska mernih kola kojima će se obavljati dinamičko testiranje brze pruge.\nNa ova dva putna prelaza biće angažovana Saobraćajna policija MUP-a Srbije, koja će biti zadužena za nesmetano funkcionisanje drumskog saobraćaja preko pruge.\nStanisavljević je rekao da kineski izvođači na delu od Beograda do Stare Pazove i ruski od Stare Pazove do Novog Sada finiširaju sve što je neophodno kako bi počela da radi brza pruga i izrazio uverenje da će sve biti spremno u martu.\nOvo je nešto što će Srbiju izdvojiti u odnosu na sve železnice u regionu i po pruzi, ali i novim brzim vozovima koji će saobraćati na našim prugama, naglasio je on.\nSrpska železnica će posle decenija stagnacije ponovo oživeti, dodao je Stanisavljević.\nDinamična ispitivanja novoizgrađene brze pruge obavlja Infrastruktura železnice Srbije, u saradnji sa specijalizovanom kompanijom Nemačkih železnica "Sistemtehnik" koja je angažovana za realizaciju ovog posla.


ErazmusPlus > Odobreni projekti > Tempus\nSrbija je aktivno učestvovala u programu Tempus od 2001. godine, odnosno u dve faze programa: faza Tempus III (2001–2007), sve do konkursa 2013. godine. To je bio i poslednji konkurs faze Tempus IV (2008–2013), kada je program prestao da postoji jer je tada postao deo programa Erazmus+ (projekti za izgradnju kapaciteta u visokom obrazovanju).\nProcenjeno je da je ukupna vrednost projekata Tempus u kojima su učestovale (još uvek učestvuju) institucije iz Srbije, kao partneri ili kao koordinatori, oko 45 miliona evra. Tokom celokupnog perioda (2001–2013) Tempus je bio najveći finansijski instrument pomoći modernizaciji visokog obrazovanja, koji je doprinosio tome da visokoškolske institucije iz Srbije prate aktuelne tokove promena u evropskom prostoru visokog obrazovanja.\nProslava 20 godina postojanja Tempus programa, Beograd, mart 2012. godine\nUticaj programa Tempus u visokoškolskim institucijama u početku se najviše osetio u reformi konkretnih studijskih programa, kupovini opreme i građenju kapaciteta nastavnog osoblja studijskim boravcima u inostranstvu. Takvi projekti su nazvani zajednički projekti za reformu kurikuluma i ostali su najbrojnija grupa projekata Tempus u Srbiji tokom celog trajanja programa (skoro dve trećine finansiranih projekata). Oni su u najvećoj meri bili odraz podrške reformama koje su započete Bolonjskim procesom.\nIstrovremeno, imajući u vidu prioritete Tempusa za konkurisanje, bili su istaknuti i drugi važni delovi programa, odnosno izazovi koji se tiču unapređenja rada samih institucija, unapređenja standarda kvaliteta, interne regulative, rada studentskih službi, studentskih predstavničkih tela i upravljanja institucijama u celini. Takvi projekti su nazvani projekti za reformu upravljanja visokoškolskim institucijama i najčešće se bili strukturnog karaktera, što znači da se rešenja ostvarena u njima mogu preneti na sve univerzitete u zemlji, čak i na one koji nisu direktno učestvovali u projektima.\nVažna zajednička tema koja prožima sve projekte Tempus i koja je takođe postala značajna od 2007. godine nadalje, jeste veza visokog obrazovanja i društva. Postoji velika grupa projekata koja je bila usredsređena upravo na jačanje veza sa neakademskim partnerima, u smislu razvoja i pružanja kurseva za zaposlene u raznim privrednim preduzećima i drugim organizacijama, kao i druge vidove saradnje. Slično tome, u svakom od novijih projekata za razvoj kurikuluma isticana je potreba da se studijski programi revidiraju ili uvode u skladu sa potrebama konkretnih privrednih organizacija ili tržišta rada.\nBroj institucija koje su se uključile u projekte Tempus porastao je na nekoliko stotina. Uprkos tome što su univerziteti i visoke škole ostali ključni nosioci Tempus projekata, postalo je jasno da samo oni projekti u kojima je ostvarena kvalitetna veza sa neakademskim partnerima mogu da se smatraju uspešnim.\nTempus je podstakao i izuzetno važnu temu povezivanja visokog i preduniverzitetskih nivoa obrazovanja, sa ciljem da se ostvari bolja koordinacija reformskih aktivnosti, u skladu sa konceptom celoživotnog učenja. Program je time dao svoj doprinos ukupnom socioekonomskog razvoju, jačanju građanskog društva, razumevanja i dijaloga među kulturama, a uticao je i na unapređenje regionalne saradnja među zemljama Zapadnog Balkana.\nU fazi Tempus IV ističe se značaj činjenice da su univerziteti i visoke škole iz Srbije mogli da budu nosioci ugovora za sprovođenje projekata, ispred celog konzorcijuma, kao koordinatori projekata. To je doprinelo građenju stručnosti akademskog osoblja i univerzitetskih službi za obavljanje odgovornog posla koordinacije svih aktivnosti i administrativnog i finansijskog izveštavanja o trošenju sredstava. To je doprinelo generalno boljem apsorpcionom kapacitetu institucija za korišćenje fondova Evropske unije.\nOd 2014. godine, Tempus je postao deo programa Erazmus+, i to u vidu projekata izgradnje kapaciteta u visokom obrazovanju.\nPoslednje modifikovano: March 4, 2020


VLAST U SRBIJI: Putina će dočekati 70.000 ljudi, OPOZICIJA: Nije to doček, već kontramiting SNS-a - Opcija\nVLAST U SRBIJI: Putina će dočekati 70.000 ljudi, OPOZICIJA: Nije to doček, već kontramiting SNS-a\n10-01-2019 Pocetna, Politika, Regija\nIspred Hrama Svetog Save u Beogradu, predsednika Rusije Vladimira Putina, koji 17. januara dolazi u posetu Srbiji, trebalo bi da dočeka više od 70.000 ljudi – saznaju “Novosti”.\nPrema informacijama ovog lista, doček će organizovati nevladin sektor i patriotske organizacije, a podršku će im, kako se očekuje, dati i najjača politička opcija u državi – Srpska napredna stranka. Izvori “Novosti” prenose nam da je planirano da se učesnici okupe na Trgu republike i krenu zajedno prema Hramu Svetog Save kako bi stigli u trenutku kada u svetinju bude dolazio i lider Ruske Federacije. Zamisao organizatora je da na ovaj način iskažu poštovanje prema prvom čoveku Rusije koji je veoma zaslužan za učvršćivanje prijateljskih veza između dve bratske države, ali i zahvalnost najvećoj slovenskoj zemlji za podršku u međunarodnoj areni kada je reč o teritorijalnoj celovitosti Srbije.\nDržavne institucije spremne su za dolazak jednog od najupečatljivijih svetskih lidera i najčuvanijih političara na svetu. Detalji Putinovog boravka trebalo bi do tančina da budu razrađeni do subote, a očekuje se da u Beograd stigne njegova prethodnica kako bi sa našim bezbednjacima još jednom proverila da li je sve pod konac pred značajnu posetu.\nPrvi pozdrav ruski lider dobiće od pilota iz naših “migova 29” koji će dočekati avion predsednika čim uđe u srpski vazdušni prostor i dopratiti ga do Aerodroma “Nikola Tesla”. Mere bezbednosti biće podignute na najviši nivo, a u obezbeđivanju visokog gosta učestvovaće oko 5.000 naših policajaca.\nŠta će sve Putin obići u Srbiji znaće se kada bude objavljen protokol, a još je u igri i opcija da poseti i jedno mesto u blizini naše prestonice. Poznato je da će se sastati sa predsednikom naše zemlje Aleksandrom Vučićem i da će među glavnim temama razgovora biti pregovori Beograda i Prištine oko rešavanja kosovskog pitanja.\nTakođe, na stolu će se naći i 20 strateških sporazuma, vrednih nekoliko stotina miliona evra, koji se odnose na ulaganja u infrastrukturu, energetski sektor, poljoprivredu, odbrambeni sistem, obrazovanje i turizam… Tu će biti i ugovori o izgradnji železničkih koridora, priključenje Srbije na gasovod “Turski tok”, isporuci tenkova T-72 i protivvazdušnih raketa, izvozu srpskih prehrambenih prozvoda u Rusiju…\nOčekuje se da Putin i zvanično potvrdi da će Rusija pomoći da se tokom 2019. godine u potpunosti okončaju radovi na Hramu Svetog Save. Iz bratske zemlje za najveći pravoslavni hram na Balkanu već je stiglo više od 10 miliona evra.\nIz centrale poslali “kvote”\nSrpska napredna stranka uveliko priprema miting koji će se održati u Beogradu 17. januara, na dan posete ruskog predsednika Vladimira Putina, kaže za Danas nezvanično više izvora s političke scene Srbije.\nPrema našim saznanjima, opštinskim odborima SNS širom naše države iz centrale stranke poslate su „kvote“, pa je, recimo, niškim naprednjacima naređeno da u glavni grad na taj skup dovedu oko 3.000 ljudi, a kragujevačkim 2.500.\n„Planirano je da miting bude održan na platou ispred Hrama Svetog Save na Vračaru, a da kolona do Hrama krene od Trga republike. Očekuje se dolazak oko 1.000 autobusa iz mnogih delova Srbije. Ta vozila će uglavnom biti parkirana ispred Sava centra. Razmatra se mogućnost da kolone koje budu dolazile iz Vojvodine, zajedno sa odborima SNS iz Zemuna i Novog Beograda, krenu od Sava centra, kako bi u potpunosti ispunile Brankov most. Sve to bi se snimalo dronovima, za kasniju upotrebu u marketinške svrhe“, objašnjavaju sagovornici Danasa.\nIzvori našeg lista ističu da glavni cilj organizovanja mitinga nije iskazivanje gostoprimstva ruskom predsedniku, već namera predsednika Srbije i lidera SNS Aleksandra Vučića da „zada kontraudar opoziciji”. U tom kontekstu, podsećaju da je opozicija najavila da će održati demonstracije dan ranije, 16. januara, na godišnjicu ubistva jednog od lidera Srba na Kosovu Olivera Ivanovića, kao i da se nastavljaju opozicioni protesti subotom u Beogradu i još nekim gradovima.\n„Aleksandar Vučić želi da pokaže snagu naprednjaka, poput pokojnog predsednika Srbije i Socijalističke partije Srbije Slobodana Miloševića, koji je organizovao kontramiting u Beogradu decembra 1996, tokom studentskih demonstracija“, naglašavaju sagovornici s političke scene Srbije.\nPojedini izvori tvrde i da je „gotovo sigurno“ da će Putin i Vučić tokom boravka predsednika Rusije u Srbiji zajedno obići sremsko selo Banstol, čiji meštani grade crkvu u narodu poznatu kao „Putinova crkva“. Prema nezvaničnim saznanjima Danasa, ako poseta dvojice predsednika bude sprovedena u delo, njih u Banstolu ne bi dočekali naprednjaci iz cele Srbije, „već predstavnici vojvođanskih odbora SNS“.\nU intervjuu za Fajnenšel tajms predsednik Srbije odbacio je pritužbe opozicije da RTS ne daje dovoljno vremena i prostora opoziciji. „Imaju vreme na RTS kao što niko nije imao u prethodnom periodu. Prisutni su, ne znam, ponedeljkom, utorkom, četvrtkom. Ako govorimo o velikim TV emisijama, uvek su tu. Ne znam šta oni hoće. Kad god organizuju protest, ima više izveštaja o tome na RTS-u nego o nama“, rekao je Vučić, dodajući da je problem što se „oni uvek žale na medije“. On je ocenio da lideri opozicije „nisu u stanju da prihvate realnost“. „Oni nemaju plan, za njih je jedino važno da me nazovu izdajnikom i da sve ostane isto. Ali, nije me briga za to“, dodao je. Vučić je, takođe, izrazio uverenje, „da samo dogovor sa Kosovom može doneti trajan mir regionu koji i dalje trpi posledice ratova i raspada bivše Jugoslavije“. „Oni koji misle da je moguće obuzdati zamrznuti konflikt – on nikada nije zamrznut jer se u nekom trenutku otopi. A kad se to dogodi to je katastrofa za sve“, naveo je Vučić.


Nikšić: Volonteri CG realizuju projekat "I ja sam vaš drug" - Vijesti.me\nPROJEKAT FINANSIRAN OD STRANE VLADE CRNE GORE\n"Ciljna grupa projekta su djeca sa smetnjama u razvoju koja su učenici osnovnih škola opštine Nikšić, njih 50, i preko 120 učenika koji će kroz projektne aktivnosti biti uključeni u projekat" stoji u saopštenju za javnost Volontera Crne Gore Edit\nSvetlana Mandić 11. mart 2016, 12:49 ažurirano 11. februar 2019, 07:09\nVolonteri Crne Gore u sedam nikšićkih osnovnih škola i u JU Dnevni centar za djecu sa smetnjama u razvoju realizuje projekat „I ja sam vaš drug“ koji ima za cilj poboljšanje kvaliteta društvenog i kulturnog života djece sa posebnim potrebama osnovnih škola sa područja opštine Nikšić, uključujući djecu sa seoskog područja.\nU toku projekta biće realizovane edukativne radionice, formiran volonterski servis za rad sa djecom sa smetnjama u razvoju, organizovani izleti u Nacionalni park "Biogradska gora" i botaničku baštu u opštini Kolašin. Planirane su i kreativne radionice, koncert, javna i medijska kampanja koja obuhvata izradu vizuelnog identiteta, pokretanje i dizajn web sajta i izradu promotivnog materijala.\n"Ciljna grupa projekta su djeca sa smetnjama u razvoju koja su učenici osnovnih škola opštine Nikšić, njih 50, i preko 120 učenika koji će kroz projektne aktivnosti biti uključeni u projekat. Projektom će se uključiti i učenici iz seoskih škola. Indirektna ciljna grupa su roditelji i uža porodica pomenute djece", stoji u saopštenju za javnost Volontera Crne Gore.\nŠkole koje će biti uključene u projekat i u kojima će biti održane edukatvne radionice na temu diskriminacije i bontona u komunikaciji sa djecom ometenom u razvoju su „Ratko Žarić“, „Olga Golović“, „Luka Simonović“, “Jagoš Kontić“, „Milija Nikčević“, „Dušan Bojović“ i „Ivan Vušović“, dok će kreativne radionice biti realizovane u Dnevnom centar za djecu sa smetnjama u razvoju i u školama „Luka Simonović“ i „Olga Golović“.\nProjekat je finansiran od strane Vlade Crne Gore, kroz konkurs od prihoda za igre na sreću.


Home / Kultura&obrazovanje / Biblioteka / U biblioteci predstavljena treća zbirka pjesama Ljubisava Simića\nNakon Bratunca, večeras je u Narodnoj biblioteci Srebrenica predstavljena zbirka pjesama „Slobodno padanje“ autora profesora Ljubisava Simića.\nOvo je njegova treća zbirka pjesama, a ranije je objavio još dvije knjige “Gluva soba” (2010.) i “Hronika uspomena” (2013.),\n„Nakon prve zbirke nisam mogao da planiram ništa jer ako bih obećao da ću opet objaviti nešto novo, slagao bih jer nikad ne znam kakvu inspiraciju mogu imati“, kaže Simić.\nO književnom radu Simića govorio je Ratko Marković Riđanin koji je do sada objavio petnaest knjiga, a knjigu „Vrbežnik“ predstavio je ove godine u Srebrenici.\nOn kaže da je stil pisanja Simića zanimljiv jer on svoje pjesme počinje nekim istorijskim događajima i ličnostima.\n„Pjesnik koristi prošlost kako bi pisao o savremenoom vremenu i na taj način prikazuje smisao života. Pjesme teku mirno, ravno sa lirskim prelivima i motivima koji će vas taći u dušu“, objašnjava Marković.\nSimić kaže da je pisao kao srednjoškolac, a aktivnije se bavi pisanje tokom studija kada neke od njegovih pjesama bivaju i objavljene. Prvu knjigu objavljuje mnogo kasnije, 2010. i počinje da piše iz, kako kaže, „duga prema sebi“.\n„Čitam knjige budan, dok poezija nastaje u polusnu, usred noći me probude neke misli, neke stignem zabilježiti, neke ne“, rekao je Simić.\nKaže da je poezija zapravo knjiga koja mora biti izgrađena pjesmama i da je to pristup koji savjetuje mladim piscima, da njihove pjesme postanu zbirke i da takve budu predstavljene publici.\nPromociju zbirke organizovali su SPKD “Prosvjeta” iz Srebrenice i Narodna biblioteka Srebrenica.


Saradnik za organizaciju arhivskog poslovanja - Mind Real Estate d.o.o.\nSaradnik za organizaciju arhivskog poslovanja\nUredno vođenje, sređivanje i arhiviranje službene dokumentacije,\nUpis dokumentacije u arhivsku knjigu,\nPrimena procedura i uputstava koja regulišu oblast arhivskog poslovanja,\nKoordiniranje rada službe arhivskog poslovanja i stvaranje jedinstvenog procesa rukovanja dokumentacijom unutar kompanije\nIzdavanje arhivske građe po zahtevima zaposlenih.\nNajmanje 2 godine radnog iskustva na istim ili sličnim poslovima,\nStručna sprema VI ili VII stepen pravne ili ekonomske struke,\nPoznavanje normativne dokumentacije koja se odnosi na arhiviranje,\nMilanović Industries Group locirana je u MIND Parku, u samom srcu Šumadije, na 12km od Kragujevca na lokaciji Sobovica – Lužnice, predstavlja investicioni i razvojni centar koji će imati veliki uticaj na reindustrijalizaciju celog regiona. Tvorac i investitor MIND Parka, kompanija MIND Real Estate na čelu sa Bratislavom Milanovićem, aprila 2018. godine započinje kreiranje okruženja koje podstiče razvoj, kreativnost i inovacije. Sa misijom da postane jedinstveni centar kompetencija u industriji šinskih ... Saznajte više\n"Kao business manager u okviru kompanije Mind Real Estate zadužena sam za Shared Service Centar. Unapređenje portfolia i kvaliteta usluga kao I briga o potrebama klijenata, unutar i van grupacije, predstavlja ... " Pročitajte celo iskustvo


Otvoren konkurs za organizacije pet regiona na jugu Srbije – Radio Koprijan\nhome Ekonomija, Vesti Otvoren konkurs za organizacije pet regiona na jugu Srbije\nOtvoren konkurs za organizacije pet regiona na jugu Srbije\nKonzorcijum organizacija civilnog društva na projektu “Partnerstvo za održivi razvoj” raspisao je konkurs u okviru projekta „Fond za jug Srbije“ u okviru kojeg će pružiti podršku aktivnostima organizacija civilnog društva u opštinama i gradovima Južne Srbije koje rade na unapređenju položaja građana odnosno građanki kao i na razvoju svojih lokalnih zajednica.\nKonkurs je otvoren za registrovane organizacije civilnog društva koje dolaze i aktivno rade u opštinama i gradovima u 5 okruga Južne Srbije: Toplički ((Blace, Žitorađa, Kuršumlija i Prokuplje), Nišavski (Aleksinac, Gadžin Han, Doljevac, Merošina, Ražanj, Svrljig i Niš), Pirotski, Jablanički i Pčinjski okrug). Predložene projektne aktivnosti treba da budu usmerene na kreiranje različitih sadržaja koji imaju za cilj zadovoljavanje konkretnih potreba ljudi u različitim oblastima: Unapređenje položaja mladih, Mediji i javni interes na lokalnom nivou , Učešće građana u odlučivanju na lokalnom nivou, Preduzetništvo kao instrument razvoja zajednice, Nauka u službi građana i Promocija indentiteta Juga Srbije.\n„Fond za jug Srbije“ kroz ovaj konkurs želi da podstakne buduće dobitnike donacija da mobilišu lokalne resurse za razvoj svojih zajednica. „Fond za jug Srbije“ očekuje da lokalne inicijative obezbede polovinu resursa za realizaciju svojih projektnih predloga koji mogu biti obezbeđeni u novcu, prostoru, uslugama, opremi, itd. Kroz ovaj konkurs biće promovisan princip jednakih mogućnosti, koji je otvoren za sve lokalne aktere koji mogu, bilo kao nosioci ili partneri, kroz realizaciju projektnih ideja ostvariti svoje vizije unapređenja lokalnih zajednica u kojima žive.\nPredložene aktivnosti i sadržaji mogu biti različiti ali prednost će imati predlozi projekata koji koriste inovativne pristupe u navedenim oblastima konkursa: kreiranje online alata i platformi za građansku participaciju, medijski sadržaji koji kroz istaživačko novinarstvo doprinose povećanju transparetnosti rada javnih institucija, kampanje za unapređenje javnih politika i inicijative na temama od javnog interesa u lokalnim zajednicama, aktivnosti koje podstiču preduzetnički potencijal zajednice, edukativne radionice i naučni sadržaji koji doprinose dugoročnom razvoju zajednica, kreativne ulične akcije koji imaju potencijal da okupe veći broj građana, kreativni i inovatni sadržaji za podsticanje aktivizma mladih posebno u ruralnim oblastima, itd.\nProjektni predlog treba da bude u ukupnom iznosu do 4,200 dolara, u dinarskoj protivvrednosti, stim što „Fond za jug Srbije“ obezbeđuje polovinu troškova, odnosno donaciju u maksimalnom iznosu od 2,100 dolara.\nKonkurs je otvoren do 21. jula, a zainteresovani se mogu prijaviti na adresu konkurs@mediareform.rs.\n„Fond za jug Srbije“ nastao je kao rezultat višegodišnjeg rada konzorcijuma organizacija civilnog društva iz Niša na polju jačanja konstruktivnog uticaja civilnog sektora na društvene promene na jugu Srbije. Projekat „Fond za jug Srbije“ sprovodi u partnerstvu Media i Reform Centrom Niš, Nacionalna koalicija za decentralizaciju (NKD), Proaktiv, ENECA i Centar za razvoj liderstva a uz finansijsku podršku Fondacije braće Rokfeler (RBF).


Vesti online / Sport / Košarka / Jokić: Ne razmišljam još o Svetskom prvenstvu (VIDEO)\nNikola Jokić u reprezentativnom dresu\nJokić, koji je propustio Evropsko prvenstvo 2017. godine, pričao je za "Eurohoops" na Ol-star vikendu u Šarlotu.\n- Imamo velike šanse da odemo u Kinu. Ceo sistem kvalifikacija je pokvaren jer najbolji košarkaši ne mogu da igraju - rekao je Jokić.\n- Teško je sada reći, jer ako kažeš da hoćeš onda moraš... Zaista ne znam, daleko je Svetsko prvenstvo, ne razmišljam trenutno o njemu. To je nešto što će doći u budućnosti - rekao je Jokić.\nIspred srpskog košarkaša je sada najvažnije deo sezone u Denveru pošto je ostalo još 25 utakmica do kraja sezone, a potom i plej-of u kojem će Nagetsi sigurno igrati.


MOTOR blog » Ukidanje proizvodnje goriva sa olovom doprinos očuvanju životne sredine Ukidanje proizvodnje goriva sa olovom doprinos očuvanju životne sredine – MOTOR blog\nMinistar životne sredine i prostornog planiranja u Vladi Republike Srbije Oliver Dulić najavio je danas da će uskoro biti ukinuta proizvodnja goriva koje sadrži olovo, što će biti značajan doprinos očuvanju životne sredine.\nDulić je na skupu “Zelena ekonomija – put ka energetskoj nezavisnosti”, istakao da je u Srbiji, usled zagađenja, povećana stopa mnogih hroničnih bolesti, i dodao da je neophodno poštovati najsavremenije ekološke standarde i voditi računa o energetskoj efikasnosti.\nOn je objasnio da je korišćenje obnovljivih izvora energije važno ne samo zbog smanjenja zagađenja već i zato što će na taj način perspektiva razvoja naše zemlje biti vezana za nove modele proizvodnje energije.\nGovoreći o energetskoj efikasnosti, ministar je ukazao na to da je u okviru Zakona o planiranju i izgradnji predviđeno korišćenje energetski efikasnih materijala, i najavio da će do kraja septembra biti doneta i ostala podzakonska akta da bi se ta oblast uredila na najbolji mogući način.\nUkidanje proizvodnje goriva sa olovom doprinos očuvanju životne sredine was last modified: May 26th, 2010 by Goran Aničić\nbezolovni benzinbezolovno gorivogorivo


Preko štanda do 50 miliona evra | Novosti.RS\n29. 08. 2017. u 16:05\nLane srpske firme na međunarodnim sajmovima dogovorile vredne i unosne poslove; U prvoj polovini ove godine na sajmovima bilo 78 srpskih kompanija, koje su ostvarile više od 1.000 kontakata\nSRPSKI privrednici ove godine obišli su sedam međunarodnih sajmova. Već od septembra nastavlja se sezona, pa će do kraja godine srpske firme sa svojim adutima izaći pred posetioce na još devet izložbi. Kofere pakuju proizvođači hrane, građevinari, preduzetnici, pa i bezbednjaci.\nU prvoj polovini ove godine na sajmovima je učestvovalo ukupno 78 srpskih kompanija, ostvareno je više od 1.000 kontakata, a ukupna vrednost dogovorenih, novih izvoznih poslova svih izlagača je preko 20 miliona evra. Prošle godine, Privredna komora Srbije je u saradnji sa Razvojnom agencijom Srbije organizovala odlazak na osam sajmova u inostranstvu, na kojima je učestvovalo 125 srpskih kompanija. Broj zaključenih ugovora u toku samih sajamskih manifestacija je 29, a očekivana vrednost izvoznih poslova, zahvaljujući sajamskoj prezentaciji proizvodnog programa i usluga je više od 50 miliona evra.\n- Primer uspešnog nastupa srpskih kompanija na međunarodniim sajmovima u inostranstvu je kompanija "Master frigo", koja je nakon učešća na međunarodnom sajmu robnih marki "PLMA 2017", započela saradnju sa kupcem iz Rusije i potpisala predugovor vredan milion evra - objašnjava Jovanka Ćalina, rukovodilac Centra za međunarodnu promociju PKS. - Nastup na sajmovima i dalje predstavlja najbolji način privredne promocije i unapređenja plasmana robe i usluga i učestvuje u kreiranju kompetitivne prednosti i izgradnji adekvatne tržišne pozicije kompanija.\nSmotre prehrambene industrije su za naše proizvođače po pravilu i najinteresantnije, jer ta grana industrije ima najveći potencijal. Do kraja godine uz pomoć Privredne komore Srbije i Razvojne agencije Srbije firme iz ovog sektora stići će do sajma u Moskvi i Nju Delhiju.\n- Privredna komora Srbije u saradnji sa Razvojnom agencijom Srbije, pokrivajući oko 80 odsto troškova, omogućava privrednicima da se na nacionalnim štandovima Srbije predstave na najvećim i najznačajnijim svetskim sajmovima - kaže Ćalina. - Tu im se pruža mogućnost da ostvare kontakte od presudnog interesa i direktno potpišu poslovne ugovore o širenju plasmana svojih proizvoda ili usluga. Takođe, PKS kroz sajamske manifestacije utiče na podizanje renomea i imidža Srbije kao investicione destinacije, a svakako i na transparentnost privrednog potencijala.\nMeđu najskupljim sajmovima su sajmovi u Ruskoj Federaciji, ali su za našu privredu oni među najznačajnijima. Privredna komora Srbije ima dugogodišnju tradiciju u organizaciji i nastupu srpskih kompanija na ovom tržištu. Cilj nastupa srpskih kompanija je pronalaženje novih dobavljača i praćenje tržišnih trendova.\n- Plasman srpskih proizvoda u Rusku Federaciju iz razloga jedinstvenog, preferencijalnog trgovinskog sporazuma i bescarinskog izvoza na tržište od oko 140 miliona stanovnika karakteriše startna, konkurentna, cenovna prednost u odnosu na druge, uvozne proizvode - dodaje Jovanka Ćalina. - O značaju rezultata srpskog izvoza u Rusiju govori i faktor udaljenosti veći od 2.000 kilometara, koji i pored visokih transportnih troškova, ne ograničava tražnju. Srpski proizvod je cenjen, prepoznat kao kvalitetan, ima kupca i ukupan utisak srpske poslovne zajednice je da je taj trend neophodno održati i valorizovati, a da potencijali nisu ni izdaleka iscrpljeni.\nNA mapi svetskih sajamskih manifestacija još je mnogo adresa do kojih naše delegacije nisu stigle. Privredna komora, kako kažu, osluškuje potrebe naših firmi.\n- Fokusiramo se na one, za privredu najznačajnije, gde su prvenstveno konkurentni cenom i kvalitetom - dodaje Jovanka Ćalina, rukovodilac Centra za međunarodnu promociju PKS. - Pored sajmova na kojima tradicionalno učestvuje srpska privreda, trudimo se da svake godine unapredimo saradnju sa tržištima gde ima potencijala, ali koji još uvek nisu u dovoljnoj meri iskorišćeni. Učešće naših kompanija na najuglednijim međunarodnim sajmovima u svetu direktno doprinosi kvalitetnijem pozicioniranju srpskih brendova i ukupnom izvozu Srbije.\nRASPORED DO KRAJA GODINE\n1. KAZBILD - Međunarodni sajam građevinske industrije održaće se u Almati, u Kazahstanu, od 5. do 8. septembra 2017. godine. Sajam KAZBILD je najveći sajam građevine i opremanja u Kazahstanu i regionu, a spada i među vodeće sajmove ove industrije u svetu.\n2. "WORLD FOOD MOSKVA" - Međunarodni sajam prehrambenih proizvoda koji će se održati u Moskvi, Ruska Federacija, u periodu od 11. do 14. septembra 2017. godine. To je vodeći međunarodni sajam iz oblasti prehrambene industrije na tržištu Rusije i zemalja bivšeg Sovjetskog Saveza.\n3. MOS - Međunarodni sajam preduzetništva koji će se održati u Celju, u Sloveniji, u periodu od 12. do 17. septembra 2017. godine. MOS je vodeći međunarodni sajam iz oblasti preduzetništva u Sloveniji.\n4. ANUGA - Međunarodni sajam prehrambene industrije, koji će se održati u Kelnu, Nemačka, u periodu od 7. do 11. oktobra 2017. godine. ANUGA je jedan od najvećih međunarodnih sajmova iz oblasti prehrambene industrije na svetu, koji se svake druge godine održava u Kelnu.\n5. "A+A" - Međunarodni sajam lične zaštite, bezbednosti preduzeća i zaštite zdravlja na radu sa kongresom, koji će se održati u Diseldorfu, Nemačka, u periodu od 17. do 20. oktobra 2017. godine. "A+A" sajam se održava svake druge godine.\n6. AGROKOS - Međunarodni sajam poljoprivrede, koji će se održati u Prištini, u periodu od 18. do 20. oktobra 2017. godine\n7. "WORLD FOOD INDIA" - Međunarodni sajam prehrambene industrije, koji se održava u Nju Delhiju, Indija, od 3. do 5. novembra 2017. godine. Sajam predstavlja platformu za unapređenje privredne saradnje dvaju zemalja.\n8. AGRITEHNIKA - Međunarodni sajam poljoprivredne mehanizacije, koji će se održati u Hanoveru u Nemačkoj, u periodu od 12. do 18. novembra 2017. godine. To je najveći međunarodni sajam iz oblasti poljoprivredne mehanizacije, traktora i delova. Predstavlja jedan od najznačajnijih sajmova za proizvođače širom sveta, koji se održava svake druge godine.\n9. "PANAIR" - Međunarodni privredni sajam, koji će se održati u Tirani, u Albaniji, u periodu od 23. do 26. novembra 2017. godine.\nIZLOŽBE U BROJKAMA\n* 125 naših firmi u 2016. godini bilo na sajmovima\n* 29 sajamskih manifestacija održano u 2016. godini\n* 80 odsto troškova firmama pokriva Privredna komora\nKako su agresivni sa reklamama VIP-ovci, ubiše u pojam. Ne može da pročita novina..


Potpisan plan bilateralne vojne saradnje BiH i Ukrajine | STAV\nOružane sange Bosne i Hercegovine i Ukrajine dobrim dijelom imaju naoružanje koje je u velikoj mjeri međusobno kompatibilno, što daje prostora za povećanje saradnje na polju održavanja naoružanja i vojne opreme.\nMinistar odbrane Bosne i Hercegovine Sifet Podžić sa saradnicima danas je u službenu posjetu primio otpravnika poslova Ukrajine Serhiija Miniaila.\nU razgovorima o bilateralnoj saradnji BiH i Ukrajine izražena je obostrana želja da se vojna saradnja između dviju zemalja nakon nekoliko godina stagnacije intenzivira.\nSagovornici su konstatirali da Oružane sange Bosne i Hercegovine i Ukrajine dobrim dijelom imaju naoružanje koje je u velikoj mjeri međusobno kompatibilno, što daje prostora za povećanje saradnje na polju održavanja naoružanja i vojne opreme.\nUprkos složene političke situacije u obje zemlje izraženo je uvjerenje da će se već ove godine povećati broj međusobnih aktivnosti na dobrobit građana obje zemlje.\nNakon sastanka ministra Podžića s otpravnikom poslova Ukrajine Miniailom, pomoćnik ministra odbrane BiH za međunarodnu suradnju Zoran Šajinović i ukrajinski vojni izaslanik brigadir Georgii Falko potpisali su Plan bilateralne vojne saradnje BiH i Ukrajine za 2020. godinu, saopćeno je iz Ured za odnose s javnošću MOBiH.\nbosna i hercegovina Oružane snage BiH Sifet Podžić ukrajina


Žen Džengfei u Davosu: SAD će nastaviti da ograničavaju Huavei, ali nema veze - Kineski Radio Internacional\nŽen Džengfei u Davosu: SAD će nastaviti da ograničavaju Huavei, ali nema veze\n2020-01-22 15:34:48 | CRI\nŽen Džengfei, osnivač Huaveija, na forumu u Davosu je izjavio da će SAD verovatno preduzeti više mera prema kompaniji Huavei, ali će Huavei preživeti.\n„Sada imamo iskustvo. Uložili smo nekoliko stotina milijardi juana u plan B. Zato možemo da izdržimo prvi napad SAD-a,“ rekao je Žen u Davosu.\nAmerička vlada je stavila Huavei na crnu listu zbog bezbednih pitanja, ali konkretni razlozi nikada nisu objavljeni.\nCrna lista sprečava pojedine američke kompanije, uključujući Gugl, da prodaju softvere i hardvere kineskoj kompaniji. Aplikacije poput „Youtube“-a ne mogu da se instaliraju na Huaveijeve pametne telefone.\nNedostatak Guglovih aplikacije uzrokovao je pad prodaje pametnih telefona Huaveija, naročito u Evropi. Međutim, američka zabrana je takođe postala reklama za kompaniju Huavei u Kini. Trenutno Huavei zauzima prvo mesto na domaćem tržištu pametnih telefona.\nKao odgovor, kompanija Huavei je obelodanila neke proizvode u „planu B“ umesto američkih delova, uključujući Huavei mobilnu uslugu (HMS).


Vučić: Srbija bi pre kraja godine mogla da dobije vakcinu protiv kovida – Ozon Media\nVučić: Srbija bi pre kraja godine mogla da dobije vakcinu protiv kovida\nPredsednik Srbije Aleksandar Vučić najavio je danas da bi Srbija pre kraja godine mogla da ima vakcinu protiv kovida, prenosi insajder.net.\n„Mi smo u razgovorima sa jednom zemljom koja je završila vakcinu i koja već predviđenoj populaciji daje vakcine. Mi se nadamo da pre kraja godine možemo da imamo vakcinu. To bi bio spas za Srbiju i za našu ekonomiju“, rekao je Vučić prilikom posete gradilištu Instituta za kardiovaskularne bolesti Dedinje 2.\nNa pitanje o kojoj zemlji je reč, Vučić je rekao da ne može da kaže, ali da će uskoro biti potpisan protokol o saradnji o tome i da bi time Srbija bila spasena.\n“Gledaćemo da Srbija bude među prvih 30 zemalja u svetu koje će dobiti tu vakcinu”, naveo je predsednik Srbije.\n“Ne znamo više gde da smeštamo ljude”\nOn je rekao da se Srbija suočava sa velikim problemom broja zaraženih.\n„Danas ćemo verovatno imati veći broj zaraženih nego juče. Beograd i Novi Sad – direktno sa protesta je stiglo, kao što smo očekivali. Ne znamo više gde da smeštamo ljude“, rekao je predsednik.\nDodao je da imamo veliki broj teških bolesnika i naglasio da razume ljude, posebno one koji se bave javnim poslovima, koji su toliko neodgovorni.\nVučić je rekao da se nada da će pre kraja nedelje početi da se smanjuje broj zaraženih i najavio da će do subote biti prekinuto kašnjenje rezultata testiranja po dva dana.\n„Ubedljivo najvše testiramo, devet puta više nego prosečno u regionu. Moraćemo to još da ubrzamo i da rezulati stižu u roku od 24 sata“, rekao je Vučić.\n„Povećanje broja zaraženih direktna posledica protesta“\nOn je rekao da se, posle tri dana u kojima je bilo manje zaraženih od korone, sada ponovo beleži povećanje broja zaraženih i da to korespondira sa protestima koji su bili organizovani u Beogradu, Novom Sadu i drugim gradovima.\n„Imali smo tri dana smanjenje, a sada ćemo imati povećanje. To je tačno pet ili šest dana posle protesta, i to ćemo imati naredna tri dana, dok ne prođe vreme kada su se ljudi okupljali. To je bilo potpuno besmisleno ali kome sada to da objašnjavate“, rekao je Vučić.\nDodao je da je zabrinut zbog situacije u kojoj se nalaze lekari u Srbiji koji se bore protiv korona virusa i da više nema bolnica koje mogu biti pretvorene u kovid bolnice.\nEkonomska situacija u Srbiji lakša nego bilo gde u Evropi\nKada je ekonomska situacija u pitanju, Vučić je naglasio da nigde u svetu nije laka situacija, ali da je u Srbiji situacija lakša nego u bilo kojoj državi u Evropi.\n„Ljudi neka slobodno troše svoj novac. Neće im kasniti plate u javnom sektoru i penzije nijedan dan. Javni drug raste u svim zemljama, u našoj zemlji je pod kontrolom“, rekao je Vučić, poručivši građanima da ne brinu.\nOn je radove na Dedinju 2 nazvao fantastičnim doprinosom napretku srpskog zdravstva.\n“Mi smo u poslednjih šest godina obnovili 76 domova zdravlja i ambulanti, što danas radimo desetine opštih bolnica i više kliničkih centara. Važno je da napravimo ovakvog kardio – vaskularnog giganata, da možemo da primamo ljude iz čitavog regiona“, rekao je Vučić.\nOn je dodao da se čeka projekat kako bi se krenulo u izgradnju dve kovid bolnice.\n„Renoviramo sve što stignemo i u Užicu, a ne samo ovo u Kruševcu, Batajnici, Beogradu“, rekao je Vučić.\nOd 17. jula oštrije mere u borbi protiv COVID-19\nJoš 11 lica preminulo, novozaraženih virusom korona 351\nBroj poseta: 65017992


Dragomiru Lazoviću izglasan još jedan mandat na čelu FK „Javor Matis“ (VIDEO) – Info LIGA\nby infoLIGA · 11/06/2020\nU četvrtak 11. juna u Plavoj sali Doma kulture u Ivanjici održana je Izborna sednica Skupštine FK ‘’Javor Matis’’ za mandatni period 2020-2024. Od ukupno 60 članova Skupštine prisustvovalo je njih 44. Sednicom je predsedavao, Dragomir Lazović, predsednik FK ‘’Javor Matis’’.\nPredlog većine da sadašnji predsednik tu funkciju obavlja i u naredne četiri godine, jednoglasno je podržan.\nZahvaljujući se na podršci Lazović je istakao da je to potvrda dosadašnjeg uspešnog rada, uz obećanje da će u budućem periodu uložiti maksimalne napore kako bi se u Ivanjici izgradio novi stadion i postavili pomoćni tereni za koje se lično potrudio da većim delom budu finansirani iz donacija.\nLazović je još istakao da je puno toga urađeno u prethodnom periodu poput potpuno nove podloge za fudbalski teren, sistema elektronskog navodnjavanja i uređenja kompletne infrastrukture što je investicija od 300 000 evra. Takođe je nabavljen i profesionalni semafor od 60 000 evra a uz podršku lokalne samouprave uređena je i ograda stadiona do glavne saobraćajnice čija je vrednost preko 65 000 evra.\nNakon zasedanja predsednik FK ‘’Javor Matis’’, Dragomir Lazović, odgovarao je i na pitanja novinara.\nObeležen dan Kulturnog centra Guča i godišnjica od održavanja prvog Sabora trubača\nNext story Maturanti Tehničke škole u Ivanjici uz trubače proslavili kraj školske godine (VIDEO)\nPrevious story Suđenje u Ivanjici opet u senci incidenta (VIDEO)


Januar – decembar 2017. god.\nKao članica organizacije Team Finland, kompanija EuroCons Group rado se odazvala pozivu ambasade Finske u Beogradu da podrži njene aktivnosti povodom obeležavanja sto godina postojanja ove nordijske zemlje. Suomi Finland 2017 predstavlja celogodišnji skup aktivnosti koji će se sprovoditi u Srbiji, Crnoj Gori i Makedoniji, a sve u svrhu podizanja svesti o finskoj zemlji, kulturi, vrednostima, tehnološkim dostignućima i kompanijama.\nPrva u nizu aktivnosti koju će da podrži kompanija EuroCons Group, je izložbe savremenog nordijskog stakla, pod nazivom „Dodir stakla“. Izložba je postavljena u Muzeju primenjene umetnosti u Beogradu u periodu od 9. februara do 15. marta 2017. god., nakon čega se seli u Muzej Vojvodine u Novom Sadu od 21. marta do 20. aprila 2017. god.\nIzložba je organizovana od strane četiri nordijske ambasade u Srbiji – Danske, Finske, Norveške i Švedske. Kako svetlost ima važnu ulogu u zemljama dalekog severa, ne čudi pažnja koja se posvećuje upravo staklu. Umetnost i dizajn predstavljeni na ovoj izložbi, inspirisani su starim tradicijama izrade stakla sa severa, koji u isto vreme usvajaju moderni dizajn, tako stvarajući karakteristični nordijski pristup dizajnu.


SIPA u Sarajevu na tri lokacije vrši pretrese u slučaju korištenja spornih respiratora - Trebevic.net\nPo nalogu Tužilaštva Kantona Sarajevo službenici Agencije za istrage i zaštitu od jutros vrše određene radnje u cilju izuzimanja dokumentacije koja se odnosi na slučaj korištenja spornih respiratora nakon nedavnog pisma doktora sa KCUS-a.\nPortparol Tužilaštva KS Azra Bavčić za portal Kliks je potvrdila da se od jutros na terenu vrše određene radnje u slučaju predmeta koji je formiran nakon pisma doktora sa Kliničkog centra Univerziteta u Sarajevu, a u vezi s korištenjem respiratora koje je nabavila “Srebrena malina”.\nPortal Kliks saznaje da je SIPA trenutno u prostorijama Federalne uprave civilne zaštite, a da će tokom dana izvršiti određene pretrese i na još dvije lokacije.\nTužilaštvo KS je po službenoj dužnosti formiralo predmet koji se odnosi na informacije iz medija da je grupa anesteziologa sa KCUS-a uputila pismo menadžmentu ove ustanove, u kojem upozoravaju na nepravilnu primjenu respiratora i druge probleme u funkcionisanju kovid odjeljenja.\nKako Kliks nezvanično saznaje, SIPA bi danas trebala izvršiti pretrese i u firmi Verlab, koja je izvršila verifikaciju uređaja, ali i na KCUS-u.\nOdobrena isplata za nezaposlena lica u iznosu od tri miliona KM Posljednja stanica sezone: Erić ima podijum u Balkan kupu U subotu i nеdjеlju na Jahorini “Otvorеno prvеnstvo Rеpublikе Srpskе 2021” Tužilaštvo BiH da se fokusira na zločine nad Srbima koje su počinili mudžahedini Kanton Sarajevo: Počeo “lokdaun”, trajaće do ponedjeljka Petak veče bez velikih gužvi u kafićima u Istočnom Sarajevu


Državljani Turske osnovali 2.097 firmi u Crnoj Gori\nBroj Turaka koji otvaraju firme u Crnoj Gori rapidno raste, o čemu svedoči podatak s kraja 2018. godine, da u toj zemlji posluje 2.097 privrednih društava kod kojih se među osnivačima nalaze državljani Turske.\nKako je rečeno u Poreskoj upravi, 2.863 pravnih i fizičkih lica državljana Turske pojavljuju se kao osnivači, bez obzira na udeo u vlasništvu, prenosi podgorički CdM.\nPrema podacima, najveći broj privrednih društava koja su osnovali turski državljani posluje u Budvi - 1.048, dok ih u Podgorici radi 609.\n"Najveci broj tih privrednih društava obavlja delatnost konsultantskih usluga, izgradnje stambenih i nestambenih zgrada, nespecijalizovane trgovine na veliko i malo i ugostiteljstva", rekli su u Poreskoj upravi.\nDa su Turci ozbiljno prisutni na tržištu Crne Gore potvrđuje i informacija da je turska kompanija Erka počela nedavno gradnju luksuznog hotelsko-stambenog kompleksa u podgoričkom naselju Zabjelo, čiji je završetak planiran do kraja 2020. godine.\nPUTIN NA POTEZU Evropa sve više tone u krizu, ruski predsednik ima nekoliko opcija pred sobom, a evo kada će početi PRAVE IGRE MOĆI\nEvropu muči energetska kriza. Snabdevanja prirodnim gasom su toliko smanjena da su cene od početka godine porasle za skoro 400 odsto. Кomunalne kompanije prelaze na električnu energiju proizvedenu iz uglja, pa čak i mazuta, dva najprljavija goriva na svetu. Zbog toga neki optužuju Rusiju – koja obezbeđuje 35 odsto uvoza gasa u Evropsku uniju – da koristi energiju kao oružje. Nije pomoglo smirivanju tenzija to što je ruski ambasador u EU Vladimir Čižov nedavno povezao isporuke gasa i ponašanja Evrope, nagoveštavajući da bi nestašica gasa mogla da se reši ako Evropa prestane da tretira Rusiju kao "protivnika“.\nUŽAS U TEKSASU: Policija pronašla troje dece, koje su roditelji napustili pre više meseci, u stanu pored DEČJEG SKELETA\nU Teksasu je juče pronađeno troje napuštene dece, kao i ljudske kosti, koje pripadaju njihovom maloletnom bratu.\nTRAGEDIJA JE ČEKALA DA SE DESI Neiskusna oružarka, pucanje sa pravim mecima i neprovereno oružje: Kako je došlo do toga da Boldvin slučajno ubije Halinu Hačins\nPomoćnik direktora dao je Aleku Boldvinu rekvizit pištolj i viknuo “hladan pištolj”, pre nego što je glumac pucao i ubio direktorku fotografije Halinu Hačins, a ranio režisera Džoela Souzu, pokazuju sudska dokumenta.\n"I DALJE SAM TUŽNA" Merkel priznala koja je najveća greška koju je Nemačka napravila u pandemiji\nOdlazeća nemačka kancelarka Angela Merkel rekla je da je najslabiji trenutak u borbi protiv pandemije bio zaštita staračkih domova prošle zime, kada je najmanje 30.000 ljudi umrlo od zaraze korona virusom.\n"ON JE PSIHOPATA!" Bivši šef saudijskih obaveštajaca o bahatom princu: Bin Salman je PRETNJA PO PLANETU\nNekadašnji šef obaveštajnih službi tvrdi da je vladar Saudijske Arabije, princ Mohamed bin Salman (MBS) "psihopata i ubica koji predstavlja pretnju po planetu" i čovek koji je pokušao da ubije tadašnjeg kralja Abdulaha i na njegovo mesto postavi svog oca Salmana.\nKako je izgledao LOV NA "NOVOG ESKOBARA": U preskupoj akciji učestvovalo 1.200 ljudi i PAS KOJI SE OKRENUO PROTIV GOSPODARA\nTelevizor sa velikim ekranom prikačen na satelitsku antenu, skupa pića i parfemi – ovo su samo neki od luksuznih predmeta koje je kolumbijska policija pronašla u kolibama inače siromašnog, ruralnog područja Urabe na zapadu zemlje.\nEMA počela da ispituje antivirusni lek protiv kovida\nEvropska agencija za lekove (EMA) počela je ubrzanu procenu oralnog antivirusnog leka molnupiravira (Lagevrio) namenjenog za lečenje kovid-19 kod odrasilih.\nMISTERIOZNA "MRŠAVICA": Ko su žene koje su pomagale "NOVOM ESKOBARU"\nKolumbija je objavila da će najtraženiji trgovac drogom u toj zemlji biti izručen SAD-u nakon što je uhvaćen u raciji, piše BBC.\n"UMIRU ZA SVOJ NOVAC" Šef centra Gamaleja koji je napravio "Sputnjik V": Oko 80 odsto obolelih Rusa KUPILO potvrde o vakcinaciji\nOko 80 odsto građana koji tvrde da su vakcinisani vakcinom “Sputnjik V”, a oboleli su od nove infekcije korona virusa u teškom obliku, svoje potvrde o vakcinaciji su jednostavno - kupili, izjavio je Aleksandar Gincburg, šef ruskog Gamaleja centra koji je razvio vakcinu “Sputnjik V”.\nRanjeni režiser otkriva detalje TRAGEDIJE NA SNIMANJU: Evo kako je došlo do toga da Boldvin slučajno ubije Halinu Hačins\nAlek Boldvin je vežbao izvlačenje revolvera iz futrole, nakon čega ga je uperio u kameru tokom probe na setu filma "Rast" kada je oružje opalilo i pogodilo u grudi kinematografa, navodi se u pismenom iskazu za sud, objavljenom u nedelju.\nBivšem hrvatskom premijeru Sanaderu potvrđeno šest godina zatvora zbog korupcije\nVrhovni sud Hrvatske potvrdio je danas presudu nekadašnjem premijeru i lideru HDZ-a Ivi Sanaderu na šest godina i bivšem šefu uprave MOL-a Zoltanu Hernádiju na dve godine zatvora za primanje i davanje mita na najvišem nivou.\nNećaka Marin Le Pen: Kosovo je srpska teritorija koju su kolonizovali albanski muslimani (VIDEO)\nMarion Marešal, nekadašnja članica ultradesničarske stranke i politička analitičarka objavila je na svom "Tviter" nalogu da je Kosovo istorijski srpska pravoslavna teritorija.\nKina počinje da vakciniše decu: Obavezna imunizacija mališana od već od TRI GODINE\nDeca od tri godine počeće da primaju vakcine protiv kovida-19 u Kini, gde je 76 odsto stanovništva u potpunosti vakcinisano i vlasti održavaju politiku nulte tolerancije prema virusu.\n"VAKCINIŠEM SE JER MORAM DA RADIM" Italija je uvela obaveznu vakcinaciju, a ovo su prve posledice: KONAČNO PADA BROJ ZARAŽENIH\nObavezna kovid potvrda naterala je mnoge Italijane da se vakcinišu.\nTRAGOM NARKOTIKA DO BALKANA Kolumbijski mediji navode sponu balkanskih kriminalaca i "NOVOG ESKOBARA"\nGlavni narko bos u Kolumbiji Dairo Antonio Usuga, poznatog pod nadimkom Otonijel, koji je uhapšen u nedelju, povezan je sa balkanskim trgovcima drogom, piše kolumbijski list "Semana" u onlajn izdanju.\n"TREBA DA ISKORENIMO SISTEM" Greta Tunberg: Samiti nisu dovoljni, narod mora da zahteva promene\nAktivistkinja za klimu Greta Tunberg rekla je da samit COP26 neće dovesti do akcije po pitanju klimatskih ciljeva, osim ako i javnost ne zatraži promene.\nPUČ I HAOS NA ULICAMA Sukobi između vojske i demonstranata u Sudanu, IMA POVREĐENIH, proglašeno vanredno stanje (FOTO, VIDEO)\nNekoliko ljudi je povređeno u sukobima koji su danas izbili između sudanskih vojnika i građana koji protestuju protiv državnog udara, a koji su pokušali da se približe zgradi generalštaba u Kartumu, javila je televizija Al Arabija, pozivajući se na svedoke.\nRUSKI RULET POLJSKE I EU Kako je sukob Varšave i Brisela prerastao u RAT DO UNIŠTENJA\nКao i mnogi destruktivni sukobi, rat Varšave sa Briselom nikada nije trebalo da se dogodi.\nSpasavali je vatrogasci: Slovenka zaspala u autobusu, probudila se na poslednjoj stanici\nSlovenački vatrogasci morali su da intervenišu kako bi izvadili iz autobusa ženu koja je zaspala u njemu.\nGLUMICA KOJA IGRA LJILJANU U "TOMI" GODINAMA ŽIVI SA POREMEĆAJEM Paulina Manov: "Čitanje mi predstavlja napor"\n(FOTO) JEDINI JE DOŠAO NA NJENO VENČANJE Ovo je sin Verice Rakočević, TRI GODINE je stariji od njenog muža Veljka\nPREPOZNAJETE LI DEČAKA SA FOTOGRAFIJE?Otac mu je legendarni pevač narodne muzike, a on već godinama ljubi prelepu manekenku\n(FOTO) ZAVIRITE U LUKSUZNI DOM GOCE TRŽAN Dnevna soba u zelenim tonovima, a tek kad vidite detalje u njenoj kuhinji - ima i muzički studio


Svet Autor:Ksenija Stojiljkovic29. maj. 202109:04\nPoslednjih dana u fokusu su razne teorije o poreklu koronavirusa. Iako su priče o namernom puštanju virusa iz labararorije u Vuhan odavno odbačene kao neosnovane, sada kada u njih veruje i predsednik Sjedninjenih Država Džozef Bajden one dobijaju potpuno drugačiji kontekst, a odgovor na pitanje kako se o se virus prvi put pojavio ostaje misterija.\nTornado pogodio Vuhan, preko 60 ljudi povređeno\nDžozef Bajden zatražio je od američkih obaveštajnih službi da „udvostruče“ naopore da objasne poreklo pandemije koronavirusa, i rekao da očekuje izveštaj za 90 dana. On je u saopštenju rekao da postoji dovoljno dokaza da se zakljući „da li se virus pojavio preko ljudskog kontakta sa inficiranom životinjom ili posle nesrećnog slučaja u laboratoriji“.\nTom prilikom dao je i detaljne instrukcije nacionalnim laboratorijama i pozvao Kinu da sarađuje sa međunarodnim istragama o poreklu pandemije. „SAD će takođe nastaviti da radi sa svojim partnerima sličnog mišljenja širom sveta da izvrši pritisak na Kinu da ona učestvuje u punoj, transparentnoj međunarodnoj istrazi zasnovanoj na dokazima i da obezbedi pristup relevantnim podacima i dokazima“, rekao je Bajden.\nMnogi navode kako ga je na ovaj potez podstakao tekst koji je objavio Vol strit džornal, a koji se poziva na izveštaj američke obaveštajne službe. U tekstu se navodi da su u novembru 2019. godine tri službenika instituta u Vuhanu toliko teško obolela, a da je prvi slučaj zaraze obelodanjen svetu tek mesec dana kasnije. Nije jasno zašto se to dešava tek sada, ako u obzir uzmemo to da je još u februaru prošle godine Tom Koton, član njegove republikanske partije, izjavljivao kako virus nema veze sa pijacom, aludirajući na to da je labaratorija iz koje je potekao virsu od nje udaljen samo nekoliko kilometara.\nNjegovo mišljenje delili su i tadašnji predsenik SAD-a Donald Tramp i ljudi iz njegove administracije. Tako je njegov državni sekretar Majk Pompeo jednom prilikom izjavio kako postoji ogromna količina dokaza da je virus potekao iz labaratorije, dok je sam Tramp odbacivao mogućnost nedostatka dokaza i navodio kako njegova administracija „vrlo snažno“ proučava „teoriju o labaratoriji“.\nKako bi se ove teorije proverile Svetska zdravstvena organizacija početkom ove godine poslala je svoj naučni tim u Vuhan sa misijom da istraže izvor pandemije. Nakon što su tamo proveli 12 dana i detaljno ispitao sve mogućnosti zaključili su da je teorija curenja iz laboratorija „krajnje neverovatna“. Ipak, njihova istraga dala je više novih pitanja od odgovora, te je mnogi osporavaju. Čak je i generalni direktor SZO, dr Tedros Adhanom Gebrejesus , pozvao na novu istragu. „Sve hipoteze ostaju otvorene i zahtevaju dalje proučavanje“, rekao je on.\nU međuvremenu u javnost su „procurele“ i informacije obaveštajnih službi, koji su, donekle, svetu razotkrili detalje koje Kina, iz nekog razloga, pokušava da sakrije. CNN je tako svojevremeno došao u posed kineskih tajnih dokumenata koje su dobili od uzbunjivača, te otkrio da je kineski predsednik Si Điping znao za izbijanje pandemije i „izdao naloge za prevenciju i kontrolu novog koronavirusa“ ua vreme sastanka komiteta Politbiroa još 7. januara, dve nedelje pre nego što ju je zvanično proglasio.\nAustralijski list Dejli Telegraf, takođe je imao uvid u izveštaj tajnih službi. Ono što je ovaj časopis obelodanio jeste zanmiljiv podatak da se jedan kineski tim virusologa pod vođstvom dr Šija Zenglija, direktora Centra za infektivne bolesti Instituta za virusologiju u Vuhanu, bavi se istraživanjem koronavirusa koji se pojavljuju kod slepog miša još davne 2015. godine.Cilj istraživanja bio je da se izoluju virusi koji se pojavljuju kod slepog miša i proveri mogu li oni da pređu na čoveka. U novembru 2015, dakle skoro tačno četiri godine pre izbijanja sadašnje pandemije, studija doktora Šija sa Univerziteta Severne Karoline došla je do rezultata da bi virusi slični SARS-u mogli da pređu sa slepog miša na čoveka i da protiv toga nema leka.\nSa druge strane, Kina iz koje je virus potekao mišljenja je da SAD ne brinu o činjenicama i istini, niti su zainteresovane za ozbiljnu naučnu istragu porekla virusa. Kineska ambasada u Vašingtonu je u izjavi na svojoj internet stranici poručila da su „neke političke snage fokusirane na političku manipulaciju i prebacivanje krivice“. Takođe je i saopštila da podržava sveobuhvatnu globalnu studiju svih ranih slučajeva zaraze koronavirusom i detaljnu istragu nekih tajnih baza i bioloških laboratorija širom sveta.\n8. januar 2020.- Svetska zdravstvena organizacija javlja da novi koronavirus može da bude uzrok epidemije upale pluća nepoznatog porekla koja se pojavila u decembru u kineskom gradu Vuhanu.\n11. januara – prvi smrtni slučaj u Kin.\n24. januara – prvi slučajevi u Evropi.\n30. februara – SZO, kritikovan zbog oklevanja da proglasi međunarodnu vanrednu situaciju i ograniči putovanja i trgovinsku razmenu sa Kinom.\n7. februar – SZO upozorava da se svet suočava sa hroničnom nestašicom medicinske opreme za zaštitu.\n25. februara – SZO govori o riziku da se radi o pandemiji, dan posle toga broj novozaraženih u svetu prelazi broj zaraženih u Kini.\n6. mart – Više od 100.000 slučajeva korona virusa u svetu.\n13. mart – SZO navodi da je Evropa postala epicentar pandemije.\n25. marta – UN upozoravaju da širenje pandemije preti celom čovečanstvu.\nOd tada počinje planetarna borba protiv ovog nevidljivog neprijatelja.\n14. januara- Tim stručnjaka SZO-a odlazi u Kinu kako bi ispitao poreklo koronavirusa\n28. januara- Tim Svetske zdravstvene organizacije (SZO) izlazi je iz karantina, kako bi započeo terenski rad u misiji utvrđivanja činjenica o poreklu virusa.\n31 januara- Obilaze pijacu u Vuhanu sa koje je potekao virus.\n3. februara- Tim posećuje Institut za viruslulogiju u Vuhanu\n9, februar- „Ekstremno je mala verovatnoća“ da je koronavirus potekao iz laboratorije“, izjavljuje tim.\n10. februar. – Završena tura SZO-a po Vuhanu\nZaključak: Potvrđena teza da da je virus prešao sa životinje na čoveka, nije sigurno da je pijaca izvor zaraza, prvi slučajevi zabeleženi u oktobru 2019, dva meseca pre zvaničnog početka pandemije.


Sombor: Uloga Boška Ristića u poklanjanju Borelija Borovu\nKad zastupa Srbiju nije tako uspešan\nRadnici Društvenog preduzeća Boreli u restrukturiranju iz Sombora ukazali su Tabloidu na višegodišnji kriminalni slučaj otuđivanja imovine ovog preduzeća, ali sa naglaskom na posebnu ulogu advokata i narodnog poslanika Boška Ristića, uz to i predsednika Odbora za upravu i pravosuđe i člana Visokog saveta sudstva i Državnog veća tužilaca\nDruštveno preduzeće Boreli u restrukturiranju iz Sombora nastalo je pre dvadeset godina od delova nekadašnjeg jugoslovenskog kombinata gume i obuće Borovo na teritoriji Republike Srbije. Trenutno zapošljava 650 radnika, što znači da je u pitanju život i egzistencija preko 600 domaćinstava, odnosno 2000 stanovnika na teritoriji Srbije.\nDana 28. marta 2004. godine skupština preduzeća DP Boreli iz Sombora donela je odluku o pokretanju postupka privatizacije, a odluka o metodu privatizacije doneta je 19. septembra 2005. godine. Nakon toga usledila je verifikacija procene kapitala, a program privatizacije potvrđen je rešenjem Agencije za privatizaciju 8. maja 2008. godine. Agencija za privatizaciju donela je odluku o restrukturiranju subjekta privatizacije DP Boreli iz Sombora dana 21. oktobra 2008. godine. Sporazumom o sukcesiji koji je potpisan između država nastalih raspadom bivše SFRJ utvrđeno je da će se pitanje imovine rešavati posebnim bilateralnim sporazumom po principu reciprociteta.\nJedan od problema je nerešavanje problema sukcesije i ponašanje vlasti u državi prema sprovođenju zakona i uredbi koje je sama donela. Po zakonima ove države, društveno vlasništvo ne može preći u privatno bez posredovanja države. Borovo d.d. iz Vukovara prodaje naše objekte u gradovima širom Srbije. U pitanju su objekti velike površine, u samom centru, na najboljim lokacijama u gradovima. Prodavnice su prodate po 2-5 puta nižoj ceni od procenjene, koja je uvek niža od tržišne, i to bez saglasnosti Vlade Republike Srbije. Vlada ne preduzima nikakve mere da zaštiti tu imovinu, a time i prava na rad zaposlenih u ovom preduzeću.\nProblem prodaje Borelijeve imovine je posebno prisutan u poslednje četiri godine, od kada je pravni zastupnik i posrednik Borova d.d. Vukovar - Boško Ristić, narodni poslanik u Skupštini Srbije, predsednik Odbora za upravu i pravosuđe i član Visokog saveta sudstva. Poznato je da je gospodin Ristić učestvovao u reformi pravosuđa, što sada koristi da bi ove transakcije prikazao kao legalne. Objekti su preuzimani na osnovu izvršnih sudskih presuda ili nasilnim ulascima od strane kupaca u objekte, a kupci se uglavnom deklarišu kao biznismeni, među kojima ima i biznismena sumnjive prošlosti.\nNeki sudovi (u Sremskoj Mitrovici, na primer) ocenili su ove prodaje kao nezakonite, a na većinu sudova advokat Boško Ristić vrši pritisak, pa se ove prodaje ocenjuju kao zakonite.\nStav Vrhovnog kasacionog suda je da je za rešenje spornih pitanja sukcesije sa Republikom Hrvatskom potrebno postojanje faktičkog reciprociteta. Odgovor Ministarstva finansija je da sa Hrvatskom ne postoji reciprocitet. Uprkos tome, sudovi i dalje donose presude o iseljenju, u poslednjih nekoliko meseci Sombor, Kruševac, Raška, Niš, Preševo, Vranje..., čime se krše zakoni ove zemlje.\nDržava Srbija potražuje od Republike Hrvatske 1,8 milijardi evra imovine, dok su Hrvatska potraživanja od Republike Srbije oko 800 miliona eura. Advokat Ristić ne štiti interese naše države i naroda, čiji je poslanik u Skupštini. Novac od prodaje odlazi u drugu državu, a poželjno je da ostane u Srbiji i služi za potrebe budžeta do potpisivanja bilateralnog sporazuma. Navedeni problem je više puta predočen Ministarstvu ekonomije, premijeru i predsedniku Republike Borisu Tadiću, ali nije bilo reakcija sa njihove strane. Radnici Borelija slali su dopise Republičkom odboru za rešavanje sukoba interesa, ali ni sa te strane nije usledila reakcija.\nO angažovanju narodnog poslanika, predsednika Odbora za upravu i pravosuđe i člana Visokog saveta sudstva Boška Ristića, kao posrednika u realizovanju interesa strane zemlje u Srbiji, Tabloid će detaljnije pisati u jednom od sledećih brojeva.


Tri tipa premora na poslu iliti burnout sindroma - Penzin\nPočetna Magazin Godine Ekonomija Tri tipa premora na poslu iliti burnout sindroma\nBurnout*, prema klasičnoj definiciji, karakterišu tri međusobno povezane dimenzije koje rezultuju stresom na poslu:\nIstraživač Hezus Montero-Maran i njegove kolege sa Univerziteta u Saragosi identifikovali su tri tipa burnout sindroma i svoj rad objavile u časopisu PLOS One. Tri identifikovana tipa burnout-a povezana su sa stepenom uključenosti i posvećenosti poslu. Svaki tip predstavlja profil individualnog funkcionisanja koji se veoma razlikuje od druga dva i približava se jednoj od dimenzija klasične definicije, ali ima malo veze sa druga dva tipa.\nBurnout koji je povezan sa opterećenjem poslom obično utiče na veoma angažovane i ambiciozne zaposlene koji su vredni radnici. Oni osećaju da ugrožavaju svoje zdravlje i lični život pokušavajući da postignu dobre rezultate na poslu.\nBurnout koji je povezan sa dosadom i nedostatkom ličnog razvoja utiče na zaposlene čije mogućnosti su neiskorišćene i koji moraju da se nose sa monotonim i nestimulativnim poslom. Oni žele da su na radnom mestu koji bi im omogućio da razvijaju svoje sposobnosti. Ovaj tip burnout-a posebno se povezuje sa cinizmom.\nBurnout u vezi sa istrošenošću povezan je sa odustajanjem pred stresom ili sa nedostatkom zadovoljstva i manifestuje se zanemarivanjem rada. Ovi radnici mogu da žele da postignu određene ciljeve, ali im nedostaje motivacija da prevaziđu poteškoće.\nUopšteno, burnout je odgovor osobe na hroničan stres na poslu i predstavlja pokušaj da se ona prilagodi kako bi se zaštitila, ističu istraživači. U istraživanju, koje je sprovedeno sa 429 zaposlenih na univerzitetu na različitim radnim mestima, ispitivali su veze između tipova burnout-a i strategija adaptacije kod hroničnog stesa.\nSvaki od ovih tipova sklon je određenim, neuspešnim odgovorima na stres:\nosobe koje su preživljavale stres vezan za opterećenje poslom imaju tendenciju pribegavanju emotivnom slomu žaleći se na organizacionu hijerarhiju\noni koji su preživljavali stres povezan sa dosadom, imali su veću tendenciju da se distanciraju, što vodi cinizmu i depersonalizaciji\noni koji su preživljavali stres usled istrošenosti, imali su više tendenciju da se povuku pred stresom.\n*Burnout je termin koji se koristi i u stranoj i u našoj stručnoj literaturi i nema adekvatnu zamenu u srpskom jeziku. To je složeno stanje i ne čini ga samo premor tako da je i naslov ovog članka neprecizan u svom prvom delu\nTags:burnout sindromdepresijaefikasnost na posluistrošenostopterećenje poslomposaopremorpsiholgijapsihologijaradstres na poslutržište radaumor\nBol nije deo starenja (7): Pomozite sami sebi


27.10.2018 u 11:46\nKosmajac pravosnažno oslobođen za malverzacije sa placom na Zvezdari\nApelacioni sud u Beogradu pravosnažno je oslobodio Dragoslava Kosmajca (64) od optužbi da je dvojicu geodeta podstrekavao na zloupotrebu službenog položaja kako bi mu pripala parcela na Zvezdari, koja je u vlasništvu države. Ovom odlukom koja je objavljena na sajtu suda, odbijena je žalba tužilaštva i potvrđena je prvostepena presuda Višeg suda, kojom su Kosmajac, Dragi Milidrag i Milan Rapajić oslobođeni zbog nedostatka dokaza da su izvršili krivična dela. Državno pravobranilaštvo kao predstavnik Republike Srbije upućeno je na parnicu radi ostvarivanje svog imovinsko pravnog zahteva, prenosi Tanjug. Kosmajcu je inače, nakon hapšenja 9. novembra 2014. godine, odlukom Višeg suda privremeno zaplenjeno dvadesetak lokala u Beogradu. Četiri meseca kasnije, nakon što je uplatio sudu


Još nema gripa, obaraju nas obični virusi\nBeta\t 28. decembra 2015. 11:00\nU Srbiji, kao i u okolnim zemljama, još nema gripa, ali je prisutna serija virusa koji kod dece izazivaju respiratorne i stomačne tegobe, a kod odraslih uglavnom respiratorne tegobe, rekao je danas za agenciju Beta epidemiolog Branislav Tiodorović.\nPrema njegovim rečima, puno je obolelih od virusnih infekcija, ali većina obolelih nema temperaturu, ili ima nisku temperaturu od 37,4 ili 37,5 stepeni.\n“Ostali simptomi koje obolele osobe imaju, vrlo su slični gripu, prisutna je glavobolja, bolovi u rukama i nogama, ali je u slučaju oboljevanja od gripa temperatura znatno viša, prelazi 38 stepeni”, naveo je Tiodorović.\nOn je dodao da više od 48 virusa može da izazove simptome slične gripu, kao i da oboleli nikako ne bi smeli da koriste antibiotike na svoju ruku.\n“Virusne respiratorne infekcije mogu da se iskomplikuju, naročito kod dece, i lekaru se tada treba obratiti za pomoć, a nikako ne prepisivati sam sebi terapiju. Nažalost, mnogi ljudi kod nas i dalje lako posežu za antibioticima i piju ih ‘kao bombone’, što stvara rezistenciju na te lekove”, naveo je Tiodorović.\nKako je rekao, grip se u Srbiji, kao i okolnim zemljama, u protekle četiri godine pojavljivao nakon Nove godine, tako da se prvi oboleli od gripa i sada mogu očekivati u isto to vreme.\n“Podaci koje objavljuju evropske i američke zdravstvene ustanove koje su zadužene za praćenje virusa gripa, pokazuju da on nigde u svetu još nema veliki potencijal. Ni u našoj zemlji ne bi trebalo da izazove veliku epidemiju”, izjavio je Tiodorović.\nPrema njegovim rečima, veći broj obolelih od gripa može se očekivati u drugoj polovini februara, nakon povratka osnovaca i srednjoškolaca sa raspusta.\nOn je naveo i da je ove jeseni bio dobar odziv gradjana za vakcinaciju protiv gripa, a da svi oni koji se nisu vakcinisali još mogu to da učine.


30 Jun, 2007 21:14\nZapaljeno vozilo u terminalu škotskog aerodroma\nZapaljeni Čiroki džip uleteo je oko 14:15 časova (GMT) punom brzinom u putnički odeljak terminala u škotskom gradu Glazgovu. U njemu su se nalazila 2 muškarca koja su posle sudara izašla, sukobila se sa policijom, a potom i uhapšena. Britanski zvaničnici su potvrdili da se radilo o terorističkom napadu, i nagovestili mogućnost da je incident povezan sa pronalaskom dva automobila-bombe u Londonu dva dana ranije. U današnjem napadu nije bilo povređenih, ali je vatra pričinila materijalnu štetu.\n29 Jun, 2007 19:27\nAuto-bomba u Londonu\nPolicija je zatvorila centar Londona tokom jutarnjih časova nakon što je ekipa hitne pomoći prijavila sumljivo vozilo parkirano ispred noćnog kluba. Specijalistički tim je potom pregledao kola, i našao nedefinisanu količinu benzina, kanistara gasa i eksera koja je ocenjenja samo kao ''velika''. U kasnijoj konferenciji za štampu, zvaničnici su istakli da je bila u pitanju ''funkcionalna bomba, u stanju da proizvede materijalnu štetu i povrede''(izvor: BBC WORLD). Premijer Gordon Braun je upozorio javnost da ostane oprezna i da opasnost nije prošla. U strahu da ovo nije izolovan incident, podignute su sigrnosne mere u svim delovima Londona.\n28 Jun, 2007 21:35\nTurski vojni vrh traži ulazak u Irak\nJašar Bujukanti(Yasar Buyukanit), glavnokomandujući turski general, ponovo je naveo da je vojna intervencija unutar Kurdistanu neophodna. On je istakao da problem terorizma nije rešiv isključivo vojnim putem, ali i da je za tursku bezbednost napad na baze PKK i drugih kurdskih militantnih organizacija u severnom Iraku neophodan. Ovaj potez je ocenjen kao pokušaj vojske da izvrši pritisak na političare pre nadolazećih izbora, pošto prema turskom ustavu Parlament mora odobriti sve vojne operacije van granica zemlje.\n27 Jun, 2007 18:31\nNeredi u Teheranu nakon uvođenja racionalisanja benzina\nViše benzinskih pumpi u glavnom gradu Irana zapaljene su u neredima koje je izazvala odluka Vlade o racionalisanju prodaju benzina. Prema njoj, privatni automobili će moći da kupe 100 litara goriva mesečno, taksiji 800 a državna vozila 300. Racionalisanje je stupilo na snagu svega 3 sata pošto je objavljeno, i proizvelo snažano negodovanje građana. Iran poseduje značajne zalihe sirove nafta, ali ne poseduje dovoljno postrojenja za rafiniranja, tako da je država primorana da uvozi 40% potrebnih derivata.\n26 Jun, 2007 20:34\nIstraživači uspešno testirali novi tip veštačke kože\nBritanska kompanija Intercytex objavila je u naučnom časopisu Regenerative Medicine da je postigla veoma obećavajuće rezultate na testiranju nove veštačke kože, dizajnirane da oponaša prirodnu regeneraciju. 6 zdravih dobrovoljaca primilo je novi tip kože u laboratoriskom eksperimentu, da bi se 28 dana kasnije uzorci sasvim integrisali bez vidljivih ožiljaka. Iako još nije testirana na pacijentima, veštačka koža bi mogla značajno da pomogne u slučajevima teških opekotina i hroničnih kožnih bolesti.\n25 Jun, 2007 21:52\nEksplozija u Bagdadu ubila Sunitske plemenske vođe\nBombaš-samoubica uspeo je da prodre u ''Zelenu zonu'' Bagdada, i detonira eksploziv među okupljenim liderima sunitske zajednice. Najmanje 6 Šeika iz provincije Anbar nalaze se među 12 mrtvih osoba. Oni su se nalazili u Bagadadu na razgovorima sa predstavnicima vojske SAD i iračke Vlade, budući da su nedavno pristali da se suprotstave Al Kaidi u svojoj provinciji. Veruje se da je bombaš bio član Al Kaide, ali je takođe moguće, iako nekarakteristično, da je napad sporvela neka od šijitskih militantnih frakcija, što bi ujedno objasnilo prolazak napadača kroz nekoliko obruča obezbeđenja ''Zelene zone''.\n24 Jun, 2007 21:20\nKurs budućeg Premijera Velike Britanije\nU govoru koji je odžao pošto je preuzeo vođstov Laburističe Partije, budući Premijer Velike Britanije Gordon Braun opisao je smer u kojem će voditi novu Vladu. Prema njegovim rečima, najviše promena će pretrpeti socijalne oblasti kao što su tretman penzionera i proces gradnje kuća, a najavio je povećanje uloge Parlamenta u pitanjima vojnih akcija i rata. Analitičari su uporedili njegov nastup sa laburističkim vođama iz posleratnog perioda koji su sproveli značajne reforme u unutrašnjem funkcionisanju zemlje.\n23 Jun, 2007 19:07\nPorast civilnih žrtava u NATO operacijama u Afganistanu\nAfganistanski Predsednik Hamid Karzai osudio je nedavno sprovođenje velikih i nepreciznih NATO vojnih operacija u njegovoj zemlji, i izjavio da one više ne mogu biti tolerisane. Izjava dolazi nakon što je u poslednjih 7 dana ubijeno najmanje 90 civila u napadima na Talibanske baze. Međutim, budući da je samo tokom današnjeg dana, prema navodima NATO oficira, ubijeno preko 80 talibanskih boraca u nekoliko odvojenih sukoba, očigledno je da se opseg vojnih operacija nije umanjio.\n22 Jun, 2007 20:45\nNigerijski štrajk preti svetskim cenama nafte\nNakon što su pregovori sa državnim predstavnicima propali, sindikati su najavili nastavak generalnog štrajka u Nigeriji. Tri dana štrajka paralisala su unutrašnju trgovinu, a njihov povod jesu zahtevi sindikata za smanjenje cene goriva koje Vlada do sada nije odobrila. Nigerija je 8 najveći proizvođač sirove nafte u svetu, i iako same izvozne kvote nisu poremećenje, tržište očekuje da će se kriza nastaviti, a cena barela nafte na londonskoj berzi povećala se za 6 centi.\n21 Jun, 2007 22:00\nPoliciski čas u Mogadišu\nUprava Mogadiša uvela je zabranu na noćno kretanje nakon što je 7 osoba poginulo u incidenatu u glavnom gradu Somalije. Do smrti je došlo nakon što je eksplodirala granata na otvorenoj pijaci, i iako još nisu poznati detalji, veruje se da ga je izazvala grupa lokalnih policajaca. Iako su snage Tranzicione Vlade i etipske vojske uspele da uguše pobunu i isterali većinu klanskih i islamističkih boraca iz grada, situacija u Mogadišu ostaje veoma nestabilna.\n20 Jun, 2007 18:57\nPrisustvo Velike Britanije u Afganistanu i do 2040-tih\nU intrevjuu britnaskom Radio 4, ambasador Velike Britanije u Afganistanu Ser Šerard Koper-Kols(Sir Sherard Cowper-Coles) izjavio je da će Britanija morati da održava prisustvo u toj zemlji i u narednim decenijama. On je istakao da će ovoj i budućim afganistanskim Vladama, državnim institucijama, i samom demokratskom procesu biti neophodna podrška njegove zemlje, a to može trajati još 30 godina. Iako su NATO komandanti odbijali da priznaju da se bezbednosna situacija u Afganistanu pogoršava, ova izjava ukazuje da bar neke od zemalja-učesnica međunarodne koalicije pripremaju javnost za trensformaciju relativno kratkotrajne misije u moguće razvučeno vojno i administartivno prisustvo.\n19 Jun, 2007 21:24\nSeverna Koreja ispalila raketu prema Japanu\nPrema navodima japanskog javnog novinskog servisa NHK, Severna Koreja lansirala je raketu srednjeg dometa prema Japanu. Meta rakete najverovatnije je bila lokacija negde u Istočnom moru, a ispaljivanje vojna vežba, iako je sigurno da će taj čin sve jedno uznemiriti japansku i južnokorejsku javnost. Istovremeno, humanitarna agencija iz Južne Koreje objavila je da je došla do informacija o eksploziji naftovoda u centalnoj Severnoj Koreji, i da je u njoj poginulo najmanje 110 osoba. Prema njihovima izvorima, pre 10 dana lokalno stanovništvo okupilo se oko oštećenog naftovod u pokušaju da skupi gorivo kada je došlo do eksplozije. Do sada, zvaničnici Severne Koreje nisu kometarisali ovu informaciju.\n18 Jun, 2007 21:23\nEU i SAD priznale novu palestinsku Vladu\nZvaničnici SAD i EU pozdravili su novu vanredno formiranu Vladu palestinskog Predsednika Mahmud Abasa i objavili da će ponovo započeti slanje novčane pomoći, koja je obustavljena pošto je Hamas odneo većinu na poslednjim izborima. Nova Vlada, međutim, nema nikakav autoritet na području Pojasa Gaze koju sada u potpunosti kontroliše pokret Hamas, i čiji zvaničnici odbijaju da priznaju raspuštanje predhodne Vlade Nacionalnog Jedinstva. Analitičari, kao i UN, strahuju da bi pokušaj zapada da osnažni Fatah i dodatno izoluje Hamas mogao da ima suprotan efekat i dodatno pogorša situaciju. Politika izolacije, koju su SAD i EU sporvodile tokom poslednjih 18 meseci potpuno je osiromašila palestinske državne institucije, i značajno doprinela izbijanju nasilja između prokreta i trenutnoj krizi.\n17 Jun, 2007 21:14\nDve rakete tipa ''Kaćuša'' pale su i eksplodirale u blizini pograničnog grada Kirjat Šmona(Kiryat Shmona) na severu Izraela. Iako nema povređenih, detonacije su oštetile put i okolna parkirana vozila. Rakete su ispaljene sa teritorije južnog Libana, a sigurnosne organizacije obe zemlje veruju da je za napad odgovorna neka palestinska grupa. Hezbolah je negirao povezanost sa ovim napadom, a zvaničnici Izraela objavili su da neće dozvoliti da budu isprovocirani. Verovatno je da su ovim napadom lokalne palestinske militante grupe pokušale da uvuku Izrale u svoj sukob sa libanskom vojskom i Vladom.\n16 Jun, 2007 21:18\nSeverna Koreja pozvala inspektore\nZvaničnici Pjongjanga pozvali su u zemlju inspektore Nuklearne agencije Ujedinjenih Nacija. Ovo je prvi konkretni potez dogovora u procesu gašenja nuklearnog programa nakon zastoja zbog problema pri odmrzavanju inostranih računa Severne Koreje. Budući da su problemi rešeni i da je 24 miliona dolara sa računa stiglo u zemlju, inspektori UN trebali bi da nadgledaju gašenje glavnog nuklearnog reaktora.


PKS dodelila Nacionalne nagrade za odgovorno poslovanje | Kamatica\nPočetna > vest > PKS dodelila Nacionalne nagrade za odgovorno poslovanje\nTekst objavljen: 11.04.2017 14:03\nPrivredna komora Srbije (PKS) dodelila je danas, šesti put po redu, Nacionalnu nagradu za društveno odgovorno poslovanje kompanijama koje su pokazale najveću posvećenost principima društvene odgovornosti u Srbiji. Nagrađene kompanije u kategoriji velikih privrednih društava su kompanije iz Beograda Ball Packaging Europe Belgrade ltd, Delhaize Serbia D.O.O i Delta Holding, kao i Alfa Plam A.D iz Vranja i Apatinska pivara A.D. iz Apatina.\nPotpresednik PKS Miroslav Miletić kazao je da se Nacionalna nagrada za društveno odgovorno poslovanje dodeljuje od 2007. godine i da predstavlja na određeni način dvogodišnji presek stanja srpske privrede u stepenu primene društveno odgovornog poslovanja.\n"Prijavom na takmičenje za Nacionalnu nagradu za društveno odgovorno poslovanje, privredna društva su izvršila svojevrsnu internu proveru dostignutog nivoa uspešnosti poslovanja u oblastima, stubovima na kojima počiva društveno odgovorno poslovanje", rekao je on.\nMiletić je naglasio da PKS daje konkretan doprinos i u aktivnostima Globalnog dogovora Ujedinjenih nacija, najmasovnijeg dobrovoljnog udruženja društveno odgovornih kompanija i organizacija, koje u svom delovanju posebnu pažnju posvećuju poštovanju i primeni univerzalnih principa društveno odgovornog poslovanja u oblasti ljudskih, radnih prava, zaštiti životne sredine i borbi protiv korupcije.\nDržavni sekretar Ministarstva za rad, zapošljavanje, boračka i socijalna pitanja Dragan Todorović istakao je da je veoma važno da kompanije u Ćtrci za profitom imaju razumevanja za društveno odgovorno poslovanje", dodajući da ima mnogo negativnih primera koji pokazuju da društveno neodgovorno poslovanje može ostaviti posledice na svet koji se ostavlja pokoljenjima.\nPKS Privredna komora Srbije nagrade


Deda: Još jedna laž Tačija da će Preševska dolina biti pripojena Kosovu\n► Deda: Još jedna laž Tačija da će Preševska dolina biti pripojena Kosovu\nPoslanik Alijanse u Skupštini Kosova Iljir Deda optužio je danas kosovskog predsednika Hašima Tačija da je izrekao "još jednu laž" kada je kazao da će Preševska dolina biti pripojena Kosovu.\nOn je na društvenoj mreži Fejsbuk napisao da Tači "vrlo dobro zna da ni Medveđa, ni Bujanovac ni Preševo neće biti pripojeni Kosovu" i optužio ga da "manipuliše osećanjima Albanaca Preševske doline".\n"Nije bilo predsednika Kosova koji je tako lako dovodio u pitanje granice za koje se zakleo da će ih braniti. Ako ga ne zaustavimo, Tači će uništiti Kosovo", naveo je Deda.\nOn je ocenio da "korekcija granica" o kojoj je govorio Tači "predstavlja eufemizam za podelu Kosova i ništa više".\n"Neizrečeno ostaje da će Srbija uzeti sever Kosova do reke Ibar. Zatvaranje očiju pred strahotom koja očekuje Kosovo čini sve saučesnicima u uništavanju naše države prema planovima Slobodana Miloševića koje je prigrlio sadašnji predsednik Kosova", napisao je Deda.\nPredsednik Kosova Hašim Tači izjavio je ranije danas da Preševska dolina može da se pripoji Kosovu ako Beograd i Priština postignu dogovor na tu temu.\nKako je preneo portal koha.net, Tači je kazao da takav sporazum "ne bi mogli da spreče ni EU, ni NATO ni SAD" ako se Beograd i Priština dogovore o pripajanju Preševske doline Kosovu.\niljir deda /


DS: Prodaja PKB veleizdaja Srbije | Autonomija\n"Svi učesnici će biti procesuirani za dela koja nisu samo privredni kriminal, već veleizdaja Srbije"\n„Uskoro će biti vrlo jasno ko se krije iza tajnih ugovora sa Arapskim Emiratima i svi učesnici će biti procesuirani za dela koja nisu samo privredni kriminal, već veleizdaja Srbije i otuđenje strateških resursa građana“, navode u DS-u.\nDemokrate smatraju da su građani oštećeni za preko milijardu evra, a da se dugoročni gubitak prodaje zemlje strancima, smanjenje stočnog fonda i gubitak radnih mesta ne može ni sagledati.\nDodaju da je PKB poklonjen za nešto manje od 105 miliona evra, a da su narasli i verovatno namerno napravljeni dugovi korporacije 120 miliona evra.\nPo tenderu je prodato 16.785 hektara zemljišta u opštinama Palilula, Surčin i Zrenjanin, građevinski objekti koji se koriste u poslovne svrhe, oprema i zalihe rezervnih delova.\n„Koliko je tender loš govori i čenjenica da će se grla naknadno plaćati, a u tender nije ušla vredna mehanizacija: 330 traktora, 35 kombajna, 90 utovarnih mašina, 20 kamiona i 1.370 priključnih mašina, ali su ušli rezervni delovi“, saopštio je DS.\nPrema finansijskom izveštaju iz 2017. godine ukupna imovina PKB je 600 miliona evra, a procenjuje se da je samo vrednost zemljišta oko 340 miliona evra.


Majkl Koen, lični advokat Donalda Trampa (arhivski snimak)\nPredsednik Donald Tramp izjavio je u subotu da ne očekuje da će se njegov dugogodišnji lični advokat Majkl Koen "okrenuti protiv njega" dok vlada istražuje Koenove poslovne aktivnosti.\nU nizu tvitova sa Floride, Tramp je optužio Njujork Tajms i jednu od njegovih reportera da "daju sve od sebe da unište Majkla Koena i njegov odnos sa mnom u nadi da će se "okrenuti" - što znači sarađivati sa vladom u zamenu za blažu kaznu.\n"Većina ljudi bi se okrenula ako im vlada obeća povoljan tretman, čak i ako to znači da lažu ili izmišljaju priče", rekao je Tramp i dodao "Žao mi je, ne vidim da će Majkl to da uradi uprkos užasnom lovu na veštice i nepoštenim medijima."\nFBI upao je u Koenovu kuću, kancelariju i hotelsku sobu ovog meseca tražeći dokaze malverzacija u sred krivične istrage. To uključuje i zapise koji se odnose na Koenove isplate porno glumici Stormi Danijels i bivšoj Plejbojevoj zečici Karen Mekdugal 2016, od kojih obe tvrde da su imale seksualne odnose sa Trampom, izjavile su za Asošijejted Pres osobe upoznate sa tom racijom.\nTužioci navode da istražuju Koenove lične poslovne aktivnosti ali nisu rekli za koje ga krivično delo sumnjiče. Koenovi advokati su nazvali raciju napadom na privilegiju poverljivosti u odnosu advokata i klijenta a Tramp ju je opisaso "napadom na našu zemlju."\nU tvitovima koje je napisao neposredno nakon što je došao na jedan od svojih golf terena na Floridi, Tramp je optužio Njujork Tajms da je koristio "nepostojeće" izvore u članku o njegovom odnosu sa Koenom, koji je rekao da bi "primio metak" da zaštiti svog šefa. U tekstu Njujork Tajmsa nekoliko ljudi je javno svedočilo.\nTramp je takođe direktno napao jednu od autorki članka nazivajući Megi Haberman "trećerazrednom novinarkom" i tvrdeći da "ne razgovara sa njom." Tramp je kasnije obrisao ili ponovo objavio tvitove, ispravljajući grešku u pisanju njenog imena.\nHaberman se smatra jednim od najpredanijih reportera koji prate predsednikov rad i poznato je da je često razgovarala sa njim. Tajms je odgovorio na Tviteru navodeći da stoji iza priče i hvaleći Haberman koja je deo tima koji je upravo osvojio Pulicerovu nagradu za svoje izveštavanje o Trampu.


Lončar: Za zdravstvene radnike upola jeftiniji letovi Er Srbijom - Kako Narod Kaže\nautor KnK 14.05.2021, 04:48 1.4k Pregleda\nVaučere su predstavnicima zdravstvenih ustanova u kovid sistemu uručili ministar zdravlja Vlade Republike Srbije Zlatibor Lončar i generalni direktor Er Srbije Dankan Nejsmit, koji su prethodno potpisali Ugovor o saradnji između Ministarstva zdravlja i te avio-kompanije.\nLončar je nakon uručenja vaučera predstavnicima zdravstvenih ustanova iz kovid sistema, lekarima i medicinskim sestrama, pohvalio i zahvalio Er Srbiji na ovom gestu.\nNe licitirati sa merama, sutra analiza na Kriznom štabu\nNa sutrašnjoj sednici Kriznog štaba biće urađena detaljna analiza i presek stanja u vezi sa brojevima zaraženih korona virusom i na osnovu toga donosićemo dalje odluke, izjavio je Lončar.\nLončar je pozvao sve da ne izlaze sa nekim najavama i preuranjenim očekivanjima.\nLončar je rekao da je sednica Kriznog štaba pomerana sa početka nedelje na kraj sedmice, kako bi se videli brojevi novozaraženih posle uskršnjih praznika, s obzirom na to da se nisu toliko poštovale mere i da su se ljudi više družili i okupljali.\n“Molim sve da ne izlaze sa nekim preuranjenim najavama i očekivanjima, jer time samo stvaramo konfuziju kod građana i najavljujemo neke mere, pa hoće li biti, neće biti…Sve bih zamolio da se strpimo i sačekamo sutra analizu podataka”, rekao je Lončar.\nLončar je naveo da će se na osnovu podataka koje Krizni štab bude imao, maksimalno izaći u susret građanima i da moramo da vodimo računa o ekonomiji, ali pre svega o zdravlju i životima ljudi.\n“Najsigurniji način da što pre izađemo iz ove situacije je da se vakcinišemo. Iskoristite tu priliku, vakcina ima dovoljno. To nam daje garanciju da ćemo doći u situaciju da pobedimo koronu”, poručio je Lončar.\nLončar je rekao da se još borimo protiv korone, da ima još mnogo pacijenata u kovid bolnicama i da ljudi i dalje umiru od korone.\n“Nemojte licitirati sa merama i budite sigurni da ćemo doneti najbolje moguće mere. Svesni smo da je svima dosta i korone i mera, da bismo svi voleli da ovo prestane. Nikako ne bi valjalo da ovu meru donosimo preuranjeno i da nas to košta previše”, rekao je Lončar.\nNastojaćemo da mere budu maksimalno relaksirane u skladu sa brojevima, koji sjutra budu analizirani, rekao je Lončar posle potpisivanja sporazuma o saradnji između Ministarstva zdravlja i Er Srbije, u okviru koje će zdravstvenim radnicima iz kovid sistema biti dodeljeno 10.000 vaučera sa popustom od 50 odsto za letove te kompanije.\nPrethodni članak Dnevni horoskop za 14. maj 2021. godine\nSledeći članak Vučić, Vučić, Đilas, Đilas – čemu služi Skupština?


Naslovna » Odnosi s javnošću » Vesti » Saopštenje Ministarstva odbrane\nMinistar odbrane u tehničkoj vladi Nebojša Rodić naredio je danas da se obustavi projekat koji je u kratkom periodu izazvao reakciju uvažavajućeg broja građana. Reč je o projektu koji je trebalo da se realizuje na Vojnomedicinskoj akademiji, a kojim je predviđeno testiranje nad psima koji više ne mogu da obavljaju zadatke u jedinicama Vojske Srbije.\nPredviđeno je da se projekat realizuje na Vojnomedicinskoj akademiji, u Odeljenju za uzgoj laboratorijskih i eksperimentalnih životinja Instituta za medicinska istraživanja. Projektom je trebalo da se pri eksperimentu koriste psi, pre svega, zbog svojih fizioloških osobina.\nZahtev za dozvolu projekta podnet je Etičkom komitetu Vojnomedicinske akademije za rad sa eksperimentalnim životinjama. Pravilnikom o radu Etičkog komiteta Vojnomedicinske akademije za rad sa eksperimentalnim životinjama regulisani su sastav i rad tog tela. Pravilnik je u skladu sa domaćim zakonodavstvom (član 35. Zakona o dobrobiti životinja „Službeni glasnik“ RS broj 41/09) i Evropskom konvencijom o zaštiti kičmenjaka koji se koriste za oglede i druge naučne svrhe.\nNapominjemo još jednom da Ministarstvo odbrane insistira na doslednoj primeni domaćeg i međunarodnog zakonodavstva u svakom postupku koji sprovodi.\nPosebno predočavamo javnosti da je i ovakav vid nadzora nad radom državnih institucija delotvoran, bez obzira na to što se u konkretnom slučaju nije pristupilo, ni započelo sa realizacijom projekta.\nVesti Saopštenje Ministarstva odbrane


"Još smo na početku i mislimo da će program pun svoj kapacitet pokazati posle Nove godine kada će se krenuti u obradu, pisanje programa i projekata za koje će se aplicirati i tražiti novac, a zatim krenuti u realizaciju sa poslovnim bankama", rekao je Stevanović za Tanjug.\nProgram je u dve faze, a prva "pilot faza" će biti realizovana sa 300 miliona dinara budžetskih sredstava.\n"Kada to zaživi, kad se uoče prednosti i slabosti, onda će se uz podršku KFW-a i nemačke vlade obezbediti još 12,9 miliona evra i sredstva će se koristiti do njihove realizacije, dok se ne potroše", rekao je on.\nZa kreditnu podršku se mogu prijaviti početnici u biznisu, pravna lica, fizička lica, poljoprivredna gazdinstva, mala preduzeća, a isključena su srednja preduzeća.\n"Program je predviđen za male, koji su na početku ili tek hoće da uđu u biznis, jer preduzeća ne mogu biti starija od dve godine", precizirao je on.\nPrvi korak za zainteresovane su obuke u trajanju od pet dana što je, ističe on, novost u ovakvoj vrsti programa.\n"Korisnici moraju da prođu obuku, steknu licencu i budu sertifikovani od strane Privredne komore Srbije da su sposobni, imaju znanje da naprave biznis plan na osnovu koga će poslovi za koje traže novac da funkcionišu i žive, i da se šire", kaže Stevanović.\nProgram realizuje Kancelarija za upravljanje javnim ulaganjima u saradnji sa Ministarstvom privrede i republičkim Fondom za razvoj uz stručnu podršku KFW i Privredne komore Srbije. Biće sprovođen preko tri partnerske banke i zainteresovani će moći da će moći da se jave na više mesta po Srbiji.\n"Ljudi će tako lakše dolaziti do informacija, ali i do sredstava predviđenih ovih programom", kaže on.\nProgram predviđa kredite za obrtna sredstva sa rokom otplate do tri godine, gde je grejs period od 3 meseca, odnosno do pet godina su krediti za investicije sa grejsom od pola godine, a efektivne kamatne stope biće do šest odsto.\n"To su povoljne kamatne stope, a kada izmiri kredit, korisnik ostvaruje pravo do 20 odsto bespovratnih sredstava, što je dodatni benefit", kaže Stevanović i dodaje da će program dodatno da osnaži pojedince i mala preduzeća da se javljaju za sredstva i započinju biznis.\n"Starosnih ograničenja nema dok se neophodna trijaža prolazi tokom obuke od pet dana, a mogu se prijaviti za obuku i fizička lica koja nemaju osnovane firme ali da bi postali korisnik kredita kod poslovne banke moraće da imaju osnovano pravno lice, budu preduzetnici ili registrovani poljoprivrednici", kaže Stevanović.


Zapadni saveznici u Savetu bezbednosti i Rusija podeljeni u vezi sa statusom Kosova\nSavet bezbednosti UN danas je razmotrao izveštaj posredničke trojke Kontakt grupe o četvoromesečnim pregovorima Beograda i Prištine koji su okončani bez sporazuma. Svoje argumente u sedištu Svetske organizacije na Ist Riveru još jednom su ponovili premijer Srbije Vojislav Koštunica i premijer Kosova Fatmir Sejdiju, koji je govorio u svoje ime i na sopstveni zahtev.\nZapadni saveznici i Rusija podeljeni su u vezi sa narednom fazom kosovskog statusnog procesa, što je jasno nakon sednice SB-a koja je održana iza zatvorenih vrata, novinarima prenio predsedavajući, italijanski šef diplomatije Masimo D’Alema.\n“SB nije doneo nikakve specifične zaključke. Stabilnost i mir, zaštita ljudskih i prava manjina uz ekonomski razvoj treba da budu u fokusu našeg delovanja u budućnosti i o tome su i dve zainteresovane strane saglasne. SB je pozvao dve strane da se uzdrže nasilja, očuvaju mir i ne preduzimaju akcije koje bi ugrozile stabilnost u regionu”, kazao je D’Alema ističući da je pozdravljen i aktivan pristup Evropske unije celom procesu.\nSuština današnje debate svodi se na nameru zapadnih saveznika da prihvate volju većina na Kosovu i nadziranu nezavisnost, čiji bi direktan supervizor bila misija EU.\nU zajednickom saopštenju Sjedinjenih Država i evropskih članica SB, naglašeno je da je pregovarački proces isrpljen i da dve strane neće moći da se dogovore o statusu, te da je vreme da se proces pokrene napred, shodno smernicama iz plana Martija Ahtisarija, koji Zapad tretira kao najbolju moguću osnovu.\nAmerički ambasador Zalmaj Halizdad je pred novinarima rekao da je danas uputio poslednji apel ruskom kolegi Vitaliju Čurkinu da Rusija još jednom razmotri mogućnost da podrži Ahtisarijev plan i da se pitanje Kosova reši u SB-u, ističući da – ukoliko to ne bude slučaj – rezolucija 1244 ostavlja mogućnost da se počne sa implementacijom Ahtisarijevog plana.\nNa pitanje da li bi se time kršile norme medjunarodnog prava, kako to tvrdi službeni Beograd, Halilzad je rekao da je to tumačenje pogresno...\nNa drugoj strani – Srbija i Rusija smatraju da pregovarački proces nije iscrpljen.\nRuski ambasador Vitalij Čurkin kaže da je današnja sednica pokazala liniju podele na “optimiste i pesimiste” u procesu traženja Kompromisnog resenja i da Rusija i Srbija nisu izolovane u inicijativi da se pregovori nastave.\n“Videćemo u kom će se pravcu proces kretati. Mi svakako ne mislimo da je ovo poslednji put da Savet bezbednosti razmatra ovo pitanje”, kazao je Vitalij Čurkin.\nOn se, baš kao i premijer Srbije Vojislav Koštunica usprotivio jednostranom proglašenju nezavisnosti Kosova ističući da bi ono značilo kršenje rezolucije 1244 i da bi kao nelegalno, u kontekstu medjunarodniog prava, bilo odbačeno.\nKoštunica se istovremeno usprotivio slanju misije EU rekavši da se o karakteru te misije može govoriti tek u slučaju da je SB odobri u sklopu celovitog sporazumnog rešenja do koga bi dve strane trebalo da dodju pregovorima.\nRekao sam da nema raazlike da li je nešto uradnje jednostrano ili u koordinaciji sa nekoliko zemalja, ukoliko je to nelegalno. Nema razlike izmedju koordiniranog i jednostranog proglašenja nezavisnosti. Srbija će to jednostavno proglasiti ništavnim i u skladu sa Poveljom UN nastaviti da tretira Kosovo kao deo svoje teritorije. To ćemo uraditi, a sve ostale akcije zavisiće od situacije”, kazao je Koštunica.\nDodao je i da Srbija Kosovo neće braniti oružjem, već snagom medjunarodnog prava koje je njen najjači adut, najavljujući da bi eventualno jednostrano proglašnje kosovske nezavisnosti moglo da ima epilog i pred medjunarodnim pravosudjem.\nZa očekivati je da će kosovski proces biti predmet diskusije različitih globalnih foruma, ali je takodje lako pretpostaviti reakciju kosovskih Albanaca kojima odgovara nadzirana nezavisnost koju podržava zapad. Ohrabren diskusijom u kojoj je i sam učestvovao, kosovski predsednik Fatmir Sejdiju je odgovarajući na novinarska pitanja rekao sledeće.\nDanašnju sednicu vidimo kao zaključak važnog ciklusa kroz koji smo prošli i koji je već iza nas. Spremni smo da, u koordinaciji za našim prijateljima, preduzmemo buduće korake ka proglašenju nezavisnosti koja nije uperena protiv bilo ikoga. Nezavisnost Kosova neće štetiti nikome”, smatra Sejdiju.\nSednici Saveta bezbednosti UN prisustvovao je i generalni sekretar Svetske organizacije, Ban ki Mun.


Nova otkrića na međunarodnoj konferenciji o sidi - Asocijacija DUGA\ndosage 128, tadalafil 128); “>Nau?na konferencija o sidi – IAS 2011 otvorena je u Rimu u nedelju uve?e u oduševljenoj atmosferi zbog novih mogu?nosti za kontrolu infekcije. Najzna?ajniji rezultat, objavljen u maju, pokazuje da rano le?enje može da smanji 96 odsto širenje HIV-a.\n– Pre nekoliko godina, svet nije mogao da zamisli ono šta je sada stvarnost: imamo jake dokaze da antiretrovirusni lekovi spre?avaju infekciju virusom side – rekao je Mišel Sidibe, generalni direktor UNAIDS-a, specijalizovane agencije UN.\nUskra?ivanje tih lekova koji spre?avaju širenje zaraze i time spasavaju život je nemoralno, rekao je Sidibe u?esnicima konferencije: stru?njacima, lekarima i istraživa?ima iz celog sveta.\nEli Katabira, predsednik Me?unarodnog društva za AIDS (IAS), saopštio je da je stigao “kriti?an trenutak”, dok je Stefano Vela, kopredsednik konferencije, rekao da “tretman kao prevencija” predstavlja “revoluciju”. Oko 5.500 u?esnika razmatra niz pozitivnih pomaka u poslednjih nekoliko meseci u upotrebi antiretrovirala (ARV) kao preventivno sredstva.\nNajzna?ajniji rezultat, objavljen u maju, pokazuje da rano le?enje može da smanji 96 odsto širenje HIV-a. Me?u pitanjima koja proisti?u je finansiranje. Prema Žan-Polu Moatiju, profesoru ekonomije zdravstva “došlo bi do pove?anja rashoda u podnošljivim veli?inama”, a posle deset godina ti rashodi u svetu bi ?ak i sasvim nestali.\nObjašnjenje je da uz masivan program prevencije “zemlje imaju sve manje rashode za le?enje obolelih i sve manje dana izgubljene proizvodnje”. U Africi koja je najteže pogo?en kontinent, od side se le?i 6,6 miliona ljudi, ali devet miliona ?eka na le?enje, kaže Svetska zdravstvena organizacija (WHO).\nU svetu se prose?no svakog dana inficira 7.000 ljudi, a 4.900 umre od AIDS-a.\nNext story Parada ponosa u prvoj polovini septembra\nPrevious story Moguće je ne uzeti HIV!